Danas je u Zaječaru otvoren „Informacioni centar za mobilnost“. Njegovo otvaranje zajednički su uspostavili Turistička organizacija grada Zaječara i RARIS. „Informacioni centar za mobilnost“ radiće u sklopu turističkog info centara. On će pomoći turistima i meštanima Zaječara i okoline da se kreću onim vidovima transporta koji imaju minimalno negativan uticaj na životnu sredinu.\n„Informacioni centri za mobilnost“ će pružati turistima sve informacije vezane za održivi transport, uključujući redove vožnje u javnom prevozu, informacije o prevoznicima, biciklizmu i sve druge relevantne informacije vezane za održivu mobilnost.\nOtvaranje Informacionog centra za mobilnost u Zaječaru je četvrto po redu, pre Zaječara ovoreni su u Kladovu, Donjem Milanovcu i Negotinu.\n„Informacioni centri za mobilnost“ su uspostavljeni u okviru projekta Transdanube.Pearls (Biseri TransDunava) - Mreža za održivi transport duž Dunava, koji se realizuje u okviru Dunavskog Programa, a finansira od strane Evropske Unije. Projekat vodi Austrijska agencija za zaštitu životne sredine a u njemu učestvuje 15 organizacija iz 9 zemalja. Partneri u projektu iz Srbije su RARIS (Regionalna agencija za razvoj istočne Srbije) i DCC (Dunavski centar za kompetenciju). Pridruženi Stratešku partneri iz Srbije na projektu su: Ministarstvo životne sredine, Razvojna Agencija Srbije i opština Kladovo.\nViše o Transdanube.Pearls (Biserima TransDunava) možete saznati na: http://raris.org/index.php/transdanube-pearls


NUNS osudio incident ispred Marakane i uputio podršku novinarima N1 – NovostiDana.rs\n„Upozoravamo i da huškajući gradjane preko medija na političke oponente i sve koji drugačije misle i govore, ali i na susedne narode, vlast stvara ambijent u kojem je logično da huligani daju sebi za pravo da nasrću na novinare i druge medijske radnike, izriču im pretnje i najgore uvrede, upravo poučeni rečnikom državnih funkcionera“, navodi se u saopštenju NUNS-a.\n„Takodje pozivamo upravu Zvezde da se javno ogradi i osudi huligansko ponašanje ‘navijača'“, dodaje se u saopštenju.\nKako je naveo reporter N1, on je pokušao da sazna, pred utakmicu, kakav je stav navijača o postavljanju tenka pred Marakanu, ali mu to nije dozvolilo nekoliko momaka. Snimio je jednog sagovornika preko puta stadiona, ali je odmah nakon toga čuo dobacivanje pogrdnih imena iz mase „špijuni“, „lopovi“, „američki plaćenici“.\n„Našao sam sagovornike, nisam video da mi prilaze s ledja, i kada sam postavio pitanje, tada je jedan od tih momaka uhvatio objektiv kamere, meni je pokušao da izvuče i polomi mikrofon, a kada nije uspeo, otrgao je sundjer s mikrofona i bacio ga na asfalt“, ispričao je reporter N1.


11 09 Ćirilica\nutorak, 11 septembar 2018 15:08\nĆirilica u medijima...\nMinistarstvo kulture i javnog informisanja prosledilo je Vladi Srbije Predlog izmena i dopuna Zakona o službenoj i javnoj upotrebi jezika i pisma, čiji je, kako kažu, osnovni cilj da se sačuva ćirilično pismo.\nU predlogu je, između ostalog, istaknuta obaveza korišćenja ćiriličkog pisma i u medijima. Koliko bi ovaj Zakon bio dobar u praksi, ali i kakav je stav novinara po tom pitanju, odgovore smo potražili od Zlate Vasiljević, somborske novinarke.\nUkoliko bi se Predlog izmena i dopuna Zakona usvojio, svako ko odredbu ne bude poštovao, mogao bi biti i kažnjen. Kako mediji pišu, kazne za nepoštovanje zakona bile bi od 5.000 do 100.000 dinara za odgovorno lice, 700.000 za organizacije, a čak 500.000 do milion dinara za preduzeća. Pitali smo Vasiljeviću da li je kažnjavanje najbolji način da se mediji pridržavaju ćirilice kao jedino dozvoljenog službenog pisma.


Beograd - Penzioneri u Srbiji mogu da budu spokojni jer su sredstva za isplatu penzija obezbeđena finansijskim planom Fonda PIO, a u kom pravcu će ići reforma penzionog sisema znaće se do kraja godine, kada se očekuje da će biti donet predlog novog zakona.\n- Nema razloga za zabrinutost u vezi s penzijama i ostalim primanjima jer se ona redovno isplaćuju i sredstva za njih predviđena su u finansijskom planu PIO fonda, pa nema razloga za bojazan da će biti bilo kakavih zastoja - rekla je direktorka Fonda PIO Dragana Kalinović.\nOna je u intervjuu Tanjugu rekla da ukupna sredstva planirana z ate namenen a ovu godinu iznose oko 600 milijardi dinara.\n- Za penzije iz kategorije zaposlenih je opredeljeno 537 milijardi, za kategoriju samostalnih delatnosti oko 27 milijardi i za kategoriju poljoprivrednika 32 milijarde - precizirala je ona.\nKalinovićeva kaže da se novi predlog zakona o penzijskom i ivalidskom osiguranju očekuje do kraja godine nakon čega će se znati I u kom pravcu će ići ta reforma.\n- Jedna od mera bi mogla da bude i uvođenje penala za prevremeno penzionisanje budući da taj institut postoji u sistemima bivših republika SFRJ, ali zasad to još nije dogovoreno - navela je Kalinovićeva.\nGovoreći o dugu prema vojnim penzionerima, Kalinovićeva je podsetila da je Fond više puta insistirao kod nadležnih ministarstva da se nađe sistemsko rešenje tog duga.\n- Ovog momenta ne možemo da predvidimo koliki je dug, jer postoje pokazatelji koji su bitni da se znaju i osnovice i period u kome će se izračunati dug, da bi moglo da se precizira - navela je Kalinovićeva I dodala da je reč o značajnom dugu, kao i da su nadležna ministarstva pokazala zainteresovanost za rešenje tog pitanja.\nStoga se, dodala je, Fond nada da će u narednom periodu doći do sistemskog rešenja tog problema.\nInače, mediji su ranije pisali da država vojnim penzionerima duguje 20 milijardi dinara i da je Vladi Srbije upućena inicijativa da se taj dug pretvori u javni.\nKalinovićeva je negirala navode Unije poslodavaca da Fond ne upravlja imovinom na odgovarajući način, te da će prodaja te imovine biće oglašavana i obavljana uz saglasnost Upravnog odbora.\nOna je navela da do sada nije bilo takvih situacija, ali da će ubuduće one biti u skladu sa Pravilnikom.\n- Pravilnik je takav da se sve radi u skladu sa odlukama Upravnog odbora i na način koji je utvrđen aktom Vlade na koji se pribavlja imovina za upravljanje - poručila je Kalinovićeva.\nI kada se taj postupak sprovode, odluku ne može da donese direktor, već Upravni odbor, precizirala je ona.\nNajzad, govoreći o situaciji u samom Fondu PIO, Kalinovićeva tvrdi da je sa Vladom Srbije postignut dogovor da plate u tom sektoru neće biti smanjivane za 30 odsto, te da su samim tim prestali razlozi za štrajk zapsolenih u toj institutciji.\n- Plate u Fondu PIO biće izjednačene sa prosekom plata u zdravstvu - navela je Kalinovićeva i dodala da je doneta Uredba o koeficijentima za obračun i isplatu plata zaposlenih u javnim službama, kao i da je potpisan sporazum izmedju Fonda, Ministarstva za rad, zapošljavanje i sindikata.\nTime su, dodala je, prestali razlozi za štrajk I ta institucija je nastavila da radi uobičajenim tempom.\nIpak imamo obavezu da pojačanim intenzitetom rada amortizujemo posledice zastoja u ostvarivanju prava koja su prouzrokovane za vreme trajanja štrajka od mesec i po dana", rekla je Kalinovićeva.\nPlate, kako je rekla, neće biti vraćene na nivou na kom su bile u februaru, ali će biti korigovane za 17,5 odsto u odnosu na februarske plate, što je prihvatljivije u odnosu na smanjenje od 30 odsto, što su prihvatili i zaposleni.\n- Ono što je bitno je da smo postigli da se plate u Fondu PIO izjednače sa prosekom plata u zdravstvu, što je bio i glavni naš motiv za zaposlenih za štrajk i ostvarenje svojih prava - rekla je direktorka fonda podsetivši da inicijativa za usklađivanje zarada u PIO fodnu sa zaradama u Fondu zdravstva datira još od 2011.godine.\nNa pitanje koliko je štrajk u fondu usporio rad službi i ostvarivanje prava korisnika, Kalinovićeva je tekla da je realizacija nekih predmeta prilično usporena, ali da postoji volja zaposlenih, da intenzivnim radom vrate ažurnost rada fonda na prethodni period, pre štrajka.\nČitajte novi "Blic" ODMAH! Da li sledeće nedelje KONAČNO stižu lepe vesti u vezi sa koronom u Srbiji; Kako Dua Lipa promoviše VELIKU ALBANIJU


Američki predsednik Džordž Buš podržava reformu imigracionog zakona\nU svom nedeljnom radio govoru, predsednik Buš se zahvalio republikanskim i demokratskim liderima u Senatu zbog toga što su se udružili u pogledu zakonskog predloga koji, kako kaže, obuhvata sve elemente potrebne za sveobuhvatnu reformu imigracionih zakona. Predsednik Buš je rekao da će taj zakon olakšati poslodavcima da verifikuju imigracioni status novih radnika. Njime se osniva program za privremene radnike i pomaže rešavanje statusa oko 12 miliona ilegalnih imigranata koji su već u Americi i to, kako predsednik kaže, bez mržnje ili amnestije.\n”Shvatam da mnogi imaju duboka ubeđenja u ovom pogledu i postizanje sporazuma nije bilo lako. Cenim trud senatora koji su udružili snage da bi sastavili ovaj važan zakon. Njime se približavamo imigracionom sistemu koji se drži zakona i podržava veliku američku tradiciju ukazivanja dobrodošlice svima koji cene naše vrednosti i vole našu slobodu.“\nPredsednikove prethodne pokušaje da sprovede reformu imigracionih zakona u Sjedinjenim Državama blokirao je izvesan broj pripadnika njegove stranke u Predstavničkom domu koji veruju da je ponuda ilegalnim imigrantima da regulišu statusa, isto što i nagrađivanje ljudi koji su prekršili zakon. Najnoviji plan rešava upravo takve strepnje, jer predviđa da ilegalni imigranti prođu veoma strogu proveru prošlosti, plate kaznu, pronađu posao, ne budu krivično gonjeni i u određenom roku nauče engleski jezik. Ukoliko žele da postanu državljani, oni moraju da plate dodatnu kaznu, polože test za državljanstvo i vrate se u matičnu zemlju da bi odatle podneli molbu za zelenu kartu koja omogućava stalni boravak. Pored protivljenja republikanaca u Predstavničkom domu i predsednički pretendenti vladajuće stranke su podeljeni u pogledu ovog predloga. Senator iz Arizone, Džon Mekejn podržava sporazum. Bivši guverner Masačusetsa Mit Romni i većina drugih republikanskih predsedničkih kandidata ga ne podržavaju. U radio odgovoru demokrata, članica Predstavničkog doma iz Konetikata, Rosa de Lauro, apelovala je na federalnu vladu da odvoji veća sredstva za socijalnu pomoć namenjenu deci, koja obuhvata i fondove za programe dečjih vrtića, kao i zdravstvenu negu dece iz siromašnih porodica.


Drustvo - datum: 2020-01-12 TOKOM 11 MJESECI PRETHODNE GODINE\nPorodiljsko sve više koriste i očevi Porodiljsko koristio 421 otac\nU prvih 11 mjeseci prošle godine pravo na porodiljsko odsustvo u Crnoj Gori ostvario je 421 otac, što je dvostruko veći broj u odnosu na 2018, pokazuju podaci Poreske uprave.\n– Ukupan broj lica muškog pola koji se odnose na naknade zarada po osnovu trudničkog, odnosno porodiljskog odsustva, iznosi 421 – saopšteno je za portal RTCG iz Poreske uprave.\nNavodi se da je u te svrhe za 11 mjeseci prošle godine isplaćeno oko 496.000 eura, dok je godinu ranije, porodiljsko odsustvo očeva državu koštalo oko 519.000.\nPodaci Poreske uprave pokazuju da raste broj očeva koji se opredjeljuju da odlazak na porodiljsko odsustvo umjesto majke djeteta.\n– Ukupan broj lica muškog pola koja su u poreskom periodu januar-novembar 2018. bila prijavljena na porodiljsko odsustvo je 211, dok ih je za navedeni osnov tokom 2017. godine bilo 199 lica – kazali su za taj medij iz PU.\nZatim slijede Bijelo Polje – 36, Nikšić – 34, Bar – 25, Herceg Novi i Cetinje po 15, Danilovgrad i Budva po 14, Pljevlja 11, Berane 10, Tivat 9, Ulcinj i Kotor po osam.\nU Rožajama i Kolašinu registrovano je po sedam porodiljskih odsustava očeva, u Tuzima pet, Plužinama, Plavu i Mojkovcu po četiri, Andrijevici tri, a u Petnjici i Gusinju po jedno lice.


Novi Sad proglašen za evropsku prestonicu kulture! – Zabavište\nPosted by Zabavište on 13/10/2016 14/10/2016\nNovi Sad večeras je u Briselu proglašen za Evropsku prestonicu kulture za 2021. godinu.\nNovosadski tim je svojim projektom za sobom ostavio tim iz Herceg Novog, sa kojim se nadmetao do samog finala, a uz Novi Sad, prestonica kulture 2021. godine biće Temišvar, kao i jedan grad iz Grčke koji će biti proglašen u novembru.\nU završnoj fazi, danas je održana i „odbrana“ kandidature uz višesatno usmeno predstavljanje aplikacije od strane delegacije sastavljene od novosadskih umetnika, profesora, urbanista i kustosa, koju su predvodili gradonačelnik Novog Sada Miloš Vučević i predsednik Organizacionog odbora za kandidaturu Novog Sada za EPK 2021 Nemanja Milenković.\n„Mislim da je ovog trenutka puno srce svakog Novosađanina, jer svi mi zajedno činimo Novi Sad onim što jeste, a od sada cela Evropa potvrđuje da smo centar kulture! Mnogo je truda, ideja, kreacija, ličnih impresija skrojenih u umetnička dela, satkano u duh našeg lepog Novog Sada, i konačno je stigla potvrda naše izvanrednosti sa najvišeg nivoa u Evropi. Dobijanje titule Evropske prestonice kulture otvara nova velika vrata za dalji razvoj Novog Sada ali i cele naše zemlje, i ne samo u oblasti kulture“, rekao je gradonačelnik Novog Sada Miloš Vučević.\nDodao je da ovo priznanje potvrđuje da je kultura istinski pokretač pozitivnih promena u društvu koje pored stvaranja nematerijalnih vrednosti imaju i reperkusije na ekonomiju.\n„Čestitam velikom timu koji je vredno i predano radio na aplikaciji Novi Sad 2021, svim Novosađanima koji su posredno učestvovali u tom poslu, i od srca se zahvaljujem kulturnim veleposlenicima koji su nam pružili nesebičnu podršku. Ovo je nagrada za sinergiju, ujedinjenu i zajedničku akciju“, rekao je Vučević.\nU timu projekta „Novi Sad 2021“ nalaze se i kompozitorka iz Njujorka Aleksandra Vrebalov, ukrajinski novinar i pisac Oleksander Vešelenji, glumac i pisac iz Luksemburga Raul Biltgen, stručnjak za teatar, ples i film iz Češke Jana Navratova, zatim Valter Pučogl, direktor projekta „Linc 2009 Evropska prestonica kulture“ iz Austrije i prof. dr Penka Angelova, menadžerka u kulturi i direktorka udruženja „Elias Canetti Ruseu“ iz Bugarske.\nevropska prestonica kulturekulturanovi sadprestonica kulture 2012srbija\nPrethodni članak Jesenje hajking ture valjevskim planinama\nSledeći članak “KARTON SITI” – NOVI SRPSKI STRIP


Milačić krenuo na put izvinjenja u Knin - Borba\nPredsjednik Prave Crne Gore, Marko Milačić, i generalni sekretar Vladislav Dajković, boraviće u dvodnevnoj posjeti Kninu, gdje će se sastati sa predstavnicima srpskog naroda, ali i više srpskih porodica.\nCilj putovanja, navode iz partije, jeste upućivanje simboličnog izvinjenja bratskom srpskom narodu u Hrvatskoj, ali i uopšte srpskom narodu, “povodom nečuvenog prisustva predstavnika VCG na proslavi “Oluje””.\n“Sigurni smo da će naše simbolično izvinjenje biti zapravo glas većinske Crne Gore. Prava Crna Gora poštuje državu Hrvatsku, njen Ustav i zakone, te se ni u kom smislu neće miješati u njihovu unutrašnju politiku, već ovim putovanjem ispunjavamo isključivo moralnu obavezu prema tamošnjem srpskom življu, ali i svim Srbima koje je ovaj skandalozni čin zvanične Crne Gore uvrijedio”, navodi se u saopštenju.\nDodaju da prisustvo vojnog atašea Crne Gore proslavi Oluje nije samo anti-srpski čin, već i “duboko anti-crnogorski, pa i anticivilizacijski”.\n“Prisustvo proslavi, osim što je narušilo odnose sa zvaničnom Srbijom, predstavlja neprijateljski akt i prst u oko svim srpskim žrtvama te vojne akcije, ili, bolje rečeno – pogroma. Treba istaći činjenicu da je ne mali broj žrtava – izbjeglica, utočište tada našao upravo u Crnoj Gori, što proizvodi zaključak da je crnogorska vlast, po ko zna koji put, ponizila i sopstvene građane. Zbog svega navedenog, Prava Crna Gora smatra da je osim oštrih osuda koje su stizale od strane opozicionih i drugih adresa, potrebno otići korak dalje i konkretno djelovati”, zaključuje se.\nPrevious : Protest majki na mostu na Đurđevića Tari\nNext : Vučić otkrio da se zalaže za razgraničenje sa Albancima


Nakon izlijevanja rijeke Hoče, na području Zvornika poplavljeno 25 objekata i srušen most\nNema ugroženih ljudi, ali je pričinjena ogromna šteta\nJaka kiša na području Zvornika uzrokovala je nagli porast rijeke Hoče koja je poplavila 25 objekata, a vodena bujica srušila je i jedan most, izjavio je Srni Rajko Jurošević, načelnik Službe civilne zaštite Zvornik.\nJurošević je naveo da se rijeka Hoča izlila jutros oko 4 sata u mjesnim zajednicama Glumina, Orahovac i Karakaj, te da se povukla u korito, ali da je i dalje u dvorištima u naselju Mitrović u Karakaju nivo vode oko metar i po.\nPrema njegovim riječima, nema ugroženih ljudi, ali je pričinjena ogromna šteta.\nJurošević je istakao da pripadnici Civilne zaštite i vatrogasci vrše ispumpavanje vode iz objekata i dvorišta u naselju Mitrović, koje je najugroženije, te da se situacija normalizira.\nOn je napomenuo da će biti formirana komisija koja će utvrditi nastalu štetu.\nAutomobil sletio s puta, poginula djevojka\nU Zvorniku uhapšene dvije osobe iz Sarajeva zbog krijumčarenja migranata\nU Zvorniku povrijeđen pijani biciklista


Novi Epson POS štampač, kompaktan i jednostavan za upotrebu Novi Epson POS štampač, kompaktan i jednostavan za upotrebu – Personal magazin\nKompanija Epson, vodeći evropski proizvođač POS štampača predstavlja modelEpson TM-T70II, koji je brz i koji oživljava kvalitet crno-bele štampe na računima. Dizajniran je da uslužnim i prodajnim delatnostima omogući brzu…\nKompanija Epson, vodeći evropski proizvođač POS štampača predstavlja modelEpson TM-T70II, koji je brz i koji oživljava kvalitet crno-bele štampe na računima. Dizajniran je da uslužnim i prodajnim delatnostima omogući brzu štampu i efikasnije usluživanje klijenata. Ovaj štampač se bez problema može smestiti ispod većine kasa, zahvaljujući malim dimenzijama i može mu se lako pristupiti sa prednje strane.\nSa radnim ciklusom (MCBF) od 17 million linija i automatskim sekačem čiji radni vek iznosi 1,7 miliona preseka, model TM-T70II je idealan za okruženja koja zahtevaju veće obime fiskalne štampe, gde je pouzdanost od ključnog značaja. Više korisnika se uslužuje daleko brže zahvaljujući brzini štampe od 250mm u sekundi.\nOpciona žičana zaštita štiti kablove od slučajnog curenja drugih tečnosti – idealno za situaciju kada se štampač nalazi na pultu ili ispod pulta.\nLaura Henigfeld, menadžer za proizvode u kompaniji Epson Europe, izjavila je: “Pored toga što je brz i pouzdan, model TM-T70II takođe nudi funkciju automatskog redukovanja papira. Zahvaljujući ovoj funkciji, korisnici mogu redukovati količinu otpadnog papira i na taj način uštedeti novac. On takođe omogućava korisnicima da obezbede bolju uslugu i da se koncentrišu na klijente umesto da prečesto menjaju papir.”\nLaura dodaje: “Godinama smo snabdevali restorane, prodavnice i druga uslužna okruženja najboljom tehnologijom kada su u pitanju POS štampači. Ovaj novi model je sledeći korak kojim potvrđujemo da je titula vodećeg evropskog proizvođača POS štamača zaslužena.”\nNovi Epson POS štampač, kompaktan i jednostavan za upotrebu was last modified: October 19th, 2013 by Redakcija\nEpsonEpson POS štampačEpson TM-T70IIPOSPOS štampač


Prava raseljenih lica sa Kosova na konferenciji OEBS-a „Ljudska dimenzija” | Grupa 484\nNajveći evropski godišnji skup posvećen pitanjima ljudskih prava i demokratije (Human Dimension Implementation Meeting) Organizacije za evropsku bezbednost i saradnju (OEBS) održava se od 24. septembra do 5. oktobra 2012. godine, u Varšavi. Ovaj skup je i platforma za diskusije, oblikovanje preporuka i razmenu dobrih praksi među državama članicama i predstavnicima civilnog društva i međunarodnih organizacija.\nIzvršni direktor Grupe 484 Vladimir Petronijević govorio je 25. septembra o pitanjima zaštite prava interno raseljnih lica sa Kosova i Metohije u okviru radne sesije „Humanitarna pitanja i druge obaveze“. Tom prilikom je ukratko predstavio dokument sa zaključcima i preporukama za poboljšanje položaja interno raseljenih lica i na Kosovu i u mestima raseljenja u centralnoj Srbiji. Dokument koji je podeljen učesnicima konferencije plod je aktivnosti regionalne mreže organizacija civilnog društva, koje su dugi niz godina angažovane na zaštiti i razvoju ljudskih prava prisilnih migranata u regionu Zapadnog Balkana.\nZajednički dokument podržale su sledeće organizacije:\nBalkanski centar za migracije i humanitarne aktivnosti (Srbija)\nCentar za mir, nenasilje i ljudska prava (Hrvatska)\nCentar za mir, pravne savjete i psihosocijalnu pomoć (Hrvatska)\nHumanitarni centar za integraciju i toleranciju (Srbija)\nGrupa 484 (Srbija)\nInicijativa za razvoj i saradnju (Srbija)\nPravni centar (Crna Gora)\nSrpski demokratski forum (Bosna i Hercegovina)\nVaša prava BiH (Bosna i Hercegovina)


Dan: 10. Novembra 2011.\nMjesec novembar i datum 11.11., u Visokom je specifičan i interesantan historijski posebno zbog poznate visočke Jangije iz 1911. godine. Međutim taj datum u bližoj prošlosti interesantan je i iz niza drugih razloga koji su vezani za 11.11., a bili su povod večerašnjeg okupljanja koje se desilo u pizzeriji “Rosso Nero” u Visokom. Na tadašnjem …\nKablovska televizija Vi-Net iz Visokog napravila je video priču o stogodišnjici požara koji je poharao Visoko. Sagovornik Nevena Krajišnika bio je jedan od predsjednika nekadašnjeg Vatrogasnog društva KTK, aktuelni predsjednik “Foruma građana Visoko”, vječni sindikalista i čovjek koji trenutno za reverom nosi značku sa zastavom Japana u znak solidarisanja sa ovom državom nakon nuklearne katastrofe. …\n10. Novembra 2011. 19. Avgusta 2020. Arhiva Visoko.co.ba\nNakon pauze zbog okupljanja reprezentacije, ovog vikenda se nastavlja rukometna Premijer liga. Iako je uobičajeni termin odigravanja domaćih utakmica za Bosnu-Prevent subota, zbog zauzetosti dvorane (ritmička gimnastika), meč protiv Vogošće će se igrati u petak. I vrijeme odigravanja je malo čudno, ali i za to postoji “debeo” razlog, a to je utakmica nogometne reprezentacije BiH …


Irma Baralija - Istinomjer\nPolitička partija: Naša stranka\nTrenutna pozicija: Vijećnica u Gradskom vijeću Mostara, Potpredsjednica Naše stranke\nDiplomirala 2008. godine na Odsjeku za filozofiju i sociologiju Filozofskog fakulteta u Sarajevu, magistrirala 2011. godine Certificirana je trenerica za “Nenasilnu komunikaciju i razgradnju predrasuda”. U periodu od 2001. do 2003. godine aktivno radila kao trenerica i voditeljica radionica o pomenutoj temi u osnovnim i srednjim školama širom Hercegovine.\nPrevoditeljske poslove pri EUFOR misiji obavljala u periodu od 2005. do 2009. godine, prvenstveno u vojnim bazama Ortiješ Mostar i Butmir Sarajevo. Učestvovala je u različitim terenskim akcijama s ciljem očuvanja mira u Bosni i Hercegovini. Zbog neodržavanja izbora u tom gradu 2018. je podnijela i tužbu protiv BiH.


Mladen Ždrale isporučen BiH - mojusk.ba\nMladen Ždrale, državljanin Bosne i Hercegovine, osuđen za učešće u trostrukom ubistvu u Sarajevu, isporučen je iz esktradicionog pritvora u Novom Sadu matičnoj državi, saznaje Anadolu Agency.\nŽdrale je krajem novembra 2016. godine uhapšen u Novom Sadu na osnovu međunarodne Interpolove poternice i od lišenja slobode nalazio se u ekstradicionom pritvoru Zatvora na Klisi koji se nalazi u istoimenom novosadskom naselju.\nOvom stanovniku Istočnog Sarajeva stavlja se na teret da je učestvovao u zločinu u Sarajevu novembra 2005. godine.\nTužilaštvo BiH je Ždralea teretilo da je učestvovao u pripremi trostrukog ubistva i da je pružio pomoć ubici posle zločina. Naime, prema navodima optužnice, pucnjima iz automatskog oružja u u ugostiteljskom lokalu „Dva bora“ u naselju Vrace smrtno su stradali Milorad Todorović, Esad Šenderović, Radomir Janković, dok je Murat Komarica teško ranjen.\nŽdrale je bio uhapšen 2013. godine u okviru akcije “Lutka”. Međutim, prvostepenom presudom je oslobođen krivičnog dela, i posle više od dve godine provedenih u pritvoru pušten je na slobodu, uz obrazloženje da Tužilaštvo nije uspelo da dokaže da je Ždrale vozio automobil u kojem se, navodno, nalazio ubica.\nTu presudu je ukinuo Apelacioni sud, te je pravnosnažno osuđen na 15 godina zatvora.


Prirodno-matematički fakultet > Webservisi > Korisnički servisi > PMF wireless\nwebservisiKorisnički servisiStudentski web servisNastavnički web servisWeb prezentacija PMFElektronska poštaBISISPMF wirelessPodešavanje za EDUROAMVPNCloudLični prostor za podatke (storage)Moodle - servis za elektronsko učenjeServis za upravljanje dokumentimaPromena lozinke\nUNS wireless mreža je namenjena zaposlenima na Univerzitetu i za nju je potrebno imati kreiran PMF nalog. Kada se korisnik zakači na UNS access point potrebno je da otvori internet browser i pokuša da otvori neku internet stranicu. U internet browseru potrebno je da proxy server bude podešen na "Automatic proxy discovery". U tom trenutku će se pojaviti ARMUNS portal stranica za prijavu korisnika gde treba upisati Vaš PMF username/password.\nEDUROAM wireless mreža (education roaming) je bezbedan, svetski raširen wireless servis razvijen za međunarodna istraživanja i obrazovne zajednice. Omogućava strudentima, istraživačima i osoblju institucija učesnica Internet pristup u okviru kampusa kao i prilikom posete drugim institucijama koje učestvuju u projektu.


Džonson: Strah da neću vidjeti sina dalo mi je snagu da pobijedim koronavirus | Aktuelno\nNaslovna SVIJET Džonson: Strah da neću vidjeti sina dalo mi je snagu da pobijedim...\n“Jednostavno sam odbio da mislim o tome”, rekao je Džonson i naveo da se, dok je ležao povezan na monitore, fokusirao samo na pozitivne misli o vjerenici Keri Simonds, djetetu koje treba da dođe na svijet i ostatku porodice\nBritanski premijer Boris Džonson izjavio je da mu je strah da nikada neće vidjeti sina koji je trebalo da se rodi, dao snagu da pobijedi koronavirus.\nDžonson je rekao da mu je to dalo podstrek da otjera sve negativne misli u najmračnijim trenucima intenzivne njege.\n“Jednostavno sam odbio da mislim o tome”, rekao je Džonson i naveo da se, dok je ležao povezan na monitore, fokusirao samo na pozitivne misli o vjerenici Keri Simonds, djetetu koje treba da dođe na svijet i ostatku porodice.\nUpitan da li se uplašio da nikada neće vidjeti sina, koji se u međuvremenu rodio, Džonson je rekao da jeste.\nTri nedjelje nakon što se izborio sa infekcijom, Džonson se vratio u bolnicu kako bi bio svjedok na rođenju sina koji je dobio ime Vilfred Lori Nikolas, piše list i dodaje da je srednje ime Nikolas počast doktorima Nikolasu Prajsu i profesoru Nikolasu Hartu koji su mu spasili život na intenzivnoj njezi.


Pokrenute prve optužnice za „mešanje“ Rusije u američke izbore - Sputnjik Srbija\n07:04 28.10.2017 (osveženo 07:10 28.10.2017) Preuzmite kraći link\nSpecijalni tužilac po predmetu "ruskog mešanja" u predsedničke izbore u SAD i navodne veze predizborne kampanje Donalda Trampa sa Moskvom Robert Miler pokrenuo je prve optužnice protiv jednog ili nekoliko neimenovanih lica, javlja Si-En-En.\nIzbori u SAD: Da li od sada više ništa neće biti isto\nTelevizija je saopštila da su optužnice već pokrenute, ali da su detalji još nepoznati. Ministarstvo pravde SAD bi ih moglo objaviti već naredne nedelje.\n„Ne znamo protiv koga, niti kakve su vrste optužbi“, rekao je voditelj američke televizije, naglasivši da će o detaljima saopštiti u ponedeljak ili narednog vikenda. Nepoznato je i protiv kojih lica su podignute optužnice.\nKomentatori televizije su naglasili da optužnice mogu imati veze sa finansijskim kriminalom koji je otkriven tokom Milerove istrage, ali se ne tiče direktno „zavere" Trampovog štaba sa Rusijom.\nMeđu figurantima istrage su zet i sin predsednika SAD, kao i Pol Manafort, rukovodilac Trampove predizborne kampanje.


Bugarski: Proizvodjači mlečnih krava u Srbiji bankrotirali - Radio Sto Plus\nBugarski: Proizvodjači mlečnih krava u Srbiji bankrotirali\nProizvodjači mleka u Srbiji su bankrotirali i banke mogu da počnu da plene imovinu jer proizvodnja litra mleka, posle poskuljenja stočne hrane, košta 75 dinara, a ono se otkupljivačima prodaje po 32-33 dinara, a na jugu zemlje i po 28 dinara, izjavila je danas...\nOna je za Betu rekla da ih otkupljivači, medju kojima je najveći „Imlek“, ucenjuju i umesto da podignu otkupnu cenu mleka, dodeljuju pomoć za setvu.\n„Mleko se sada prodaje po 32-33 dinara po litru, a kada je država u jesen prošle godine podigla premiju sa sedam na deset dinara, otkupljivači su povećali cenu za dinar-dva. Proizvodjači mleka nisu na ivici egzistencije, nego su bankrotirali i banke mogu da dodju po imovinu na koju je stavljena hipoteka zbog kredita da bi se finansirala proizvodnja“, rekla je Bugarski.\nOdabranim proizvodjačima se, prema njenim rečima, umesto veće cene mleka dodeljuje pomoć za prolećnu setvu „kao da su proizvodjači socijalni slučajevi“.\n„Nikad nije bila veća arogancija preradjivača prema proizvodjačima mleka. Tamo gde prestaje logika, počinje Srbija“, rekla je Bugarski.\nIstakla je da su otkupljivači litar mleka 2015. godine kupovali po 45 dinara, a danas po ceni koja je za oko 30 odsto manja.\nBugarski je rekla da je udruženje nemoćno da se bori sa poslovnim partnerom „Imlek“ koji „basnoslovno zaradjuje na proizvodima od mleka, a za koji se i ne zna ko mu je vlasnik“.\n„Ako je vlasnik ‘Imleka’ neki fond njemu nije namera da unapredi proizvodnju mleka, već da kompaniju koja posluje sa velikim profitom, preproda“, rekla je Bugarski.\nOna je ocenila da mlekari ne mogu da se izbore za veće cene ni bojkotom predaje mleka jer se „umešala politika“.\nNišta nije realizovano, kako je rekla, ni od mera koje su bile dogovorene sa, „sada bivšom premijerkom Anom Brnabić, koja je jesenas obećala da će pomoći u pregovorima proizvodjača sa otkupljivačima kako bi se povećala cena mleka“.\n„Farme krava se gase i u Srbiji sada nema viškova mleka, a tri sušare, od kojih jedna u vlasništvu ‘Imleka’ su zatvorene i niko ne proizvodi mleko u prahu, pa je džava zbog ukrajinske krize i obezbedjenja mleka u prahu za zalihe morala da uveze taj proizvod iz inostranstva“, rekla je Bugarski.\nDodala je da je to bila prilika da se strane kompanije oslobode tog proizvoda za koji u Srbiji niko nije našao interes da ga proizvodi.\nBugarski je rekla da bi rešenje možda bilo da se osnuje nacionalno udruženje proizvodjača mleka koje bi imalo jaču moć u borbi sa otkupljivačima.\nSindikati Fijata: Očekujemo sastanak u Beogradu da utvrdimo tehničke...


NALED predstavlja Sivu knjigu 2021 - Pirot Plus Online\n22. februar 2021. 10:36 Društvo Pirot Plus Online\nNALED organizuje 13. godišnju konferenciju o ekonomskim reformama u Srbiji povodom predstavljanja 100 preporuka za bolje uslove poslovanja SIVA KNJIGA 2021. Konferencija će biti održana u hotelu Hyatt Regency u Beogradu sa početkom u 14 časova.\nUživo prenos na www.naled.rs\nOvom prilikom biće predstavljeno 13. izdanje Sive knjige i zajedno sa liderima Vlade i međunarodne zajednice razmotriće reformske prioritete i mere za podršku privredi u uslovima pandemije.\nNa konferenciji će govoriti predsednica Vlade Ana Brnabić, potpredsednica Vlade i ministarka rudarstva i energetike prof. dr Zorana Mihajlović, potpredsednik Vlade i ministar poljoprivrede Branislav Nedimović, ministarka za rad, zapošljavanje, boračka i socijalna pitanja Darija Kisić Tepavčević i ministarka državne uprave i lokalne samouprave Marija Obradović.\nOvom prilikom, posebno ćemo istaći pojedince i timove iz državnih institucija, koji su u saradnji s NALED-om, uprkos izazovima u prethodnoj godini, dali zapažen doprinos prevazilaženju krize kroz razvoj efikasnih javnih usluga za građane i privredu.\nDetalje o događaju možete pogledati na zvaničnom sajtu NALED-a


Nova grupa polaznika - Udruženje gradjana Liga 33\nUdruženje građana “LIGA 33”, organizacija HELP i YUROM Centar nastavljaju uspešnu saradnju, pa je tako prošle nedelje krenula nova grupa polaznica sa kursom za šivače i krojače.\nPolaznice su se prvenstveno upoznale sa profesionalnim mašinama i neophodnim priborom za rad, kao i sa organizacijom radnog mesta. Pored toga, uspešno su savladale prve korake u šivenju-naučile su da održavaju pravac na mašini, širinu štepa i poruba, primenu paspula, okretanje štepa i slično. Savršeno su se snašle i u kreiranju i formiranju ceger-torbica, a mentori kažu da ce za njih ovo biti jedinstveno iskustvo.\nPodrška ovim divnim ženama! 💝🥰🧵


Autor Mihajlo Jezdić on 30 septembar 2014 . Posted in FULL ARTICLES\nPredsednik Pokrajinske vlade dr Bojan Pajtić primio je danas Ružicu Gelo, direktorku sektora za međunarodne poslove Hrvatske privredne komore sa saradnicima. Ružica Gelo poseduje značajno iskustvo koje je stekla i kao jedan od ovlašćenih pregovarača Vlade Republike Hrvatske sa EU u oblasti poljoprivrede.\nSusretu koji je se bavio razvojem sela i poljoprivrede u Vojvodini prisustvovali su i Branislav Bugarski, pokrajinski sekretar za međuregionalnu saradnju i lokalnu samoupravu i vršilac funkcije pokrajinskog sekretara za poljoprivredu, vodoprivredu i šumarstvo i Siniša Lazić, direktor Fonda „Evropski poslovi“ AP Vojvodine, Ivana Stefanović Ristin, Udruženje građana “Leader plus” i Saša Bukovac, Hrvatska gospodarska komora.\nPokrajina planira da do 2020 godine vojvođansko selo bude mnogo konkurentnije, naši seljaci bolje informisani i finansijski jači. Istaknuto je da razvojnu šansu Hrvatske u okviru agrara ali i drugim oblastima treba da vidimo kao podsticaj za zajedničke interese. Kako su gosti naveli, u tome treba imati u vidu da je u ovom poslu značajna pomoć države. Vojvodina je već napravila korake u tom smislu, jer je stvorila institucije koje imaju ulogu da ojačaju postojeći privredni sistem. Razvojni fond, Garancijski fond, Fond za razvoj poljoprivrede, Fond za evropske poslove i Fond za privlačenje stranih investicija predstavljaju značajan strateški okvir na putu jačanja privrede i sela u našoj pokrajini.\nSagovornici su konstatovali da bi nam iskustvo Republike Hrvatske u tom smislu moglo biti veoma značajno. Kako je istaknuto, Republika Hrvatska, samo za oblast poljoprivrede, iz EU ove godine ima na raspolaganju 750 miliona evra.\nSagovornici su se složili da je jačanje naučnih, stručnih i administrativnih kapaciteta koje Vojvodina primenjuje u jačanju, poljoprivrede i unapređivanje sela od posebne važnosti za efikasno rukovođenja i celishodno korišćenje pretpristupne pomoći, koja je planirana za Srbiju i koju naša zemlja treba što bolje da iskoristi.


„Zastava oružje” nije na prodaju! -\n„Zastava oružje” nije na prodaju!\n￼Proces privatizacije velikih preduzeća primiče se kraju, a o rezultatima su, bar kada je reč o Kragujevcu, svedočile brojne pobune nezadovoljnih radnika koji su, naročito u prvoj deceniji ovog veka, više vremena provodili na ulicama nego u fabrikama, protestujući zbog gubitka posla ili loših uslova rada u novim, uglavnom stranim kompanijama.\n￼Ekonomski potencijal „Zastava oružja” ogleda se u stalnom usavršavanju proizvodnog procesa bez čega jedna ovakva fabrika, čiji razvoj zavisi od uvođenja novih tehnologija, ne bi mogla ni da opstane. Pohranjeno iskustvo i znanje generacija puškara su drugi temeljni stub „Zastava oružja”, preduzeća koje baštini tradiciju dugu 167 godina, nastavljajući istorijsku ulogu „Topolivnice” i „Vojnotehničkog zavoda” u čijem su podizanju učestvovale obe naše kraljevske dinastije.


Kremlj poručuje Berlinu i Parizu uoči samita: Podstaknite Kijev na deeskalaciju - Sputnjik Srbija\n„Veoma, veoma efikasno mogu da pomognu. Za nas bi bilo veoma važno da i Makron i Merkel, tokom razgovora sa Zelenskim, iskoriste svoj uticaj i prenesu šefu ukrajinske države potrebu odlučnog zaustavljanja bilo kakvih provokativnih akcija na kontakt liniji i da naglase potrebu za bezuslovnim pridržavanjem režima prekida vatre“, rekao je Peskov, odgovarajući na pitanje, šta Kremlj očekuje od tih razgovora.\nKako je ranije saopšteno, predsednik Ukrajine Vladimir Zelenski će zbog situacije u Donbasu danas posetiti Pariz, gde će se sastati sa francuskim kolegom Emanuelom Makronom. Prema ukrajinskim medijima, moguće je da će se nemačka kancelarka Angela Merkel pridružiti razgovorima predsednika.\nO Donbasu: Manje je kršenja prekida vatre, ali nismo spokojni\nKremlj ne vidi razlog za spokojstvo po pitanju situacije u Donbasu, iako je manje izveštaja o kršenju režima prekida vatre. Potrebno je pažljivo pratiti situaciju na kontakt liniji, izjavio je portparol Kremlja Dmitrij Peskov.\n„Recimo da je barem manje izveštaja o kršenju prekida vatre. Zaista ih je manje. Međutim, za sada verovatno nema razloga da se potpuno smirimo i da prestanemo da na najpažljiviji mogući način nadgledamo situaciju na kontakt liniji“, rekao je Peskov, odgovarajući na pitanje da li se može reći da je akutna faza sukoba na kontakt liniji prošlost.\nPortparol Kremlja je prokomentarisao i nedavni sastanak lidera Turske i Ukrajine, ocenivši da je suvereno pravoo Turske da gradi odnose sa susedima, uključujući i Ukrajinu.\n„To je suvereno pravo Turske da gradi odnose sa susedima. Na tu temu nemamo šta da kažemo. Što se tiče razgovora predsednika Erdogana i predsednika Zelenskog, to su bilateralni odnosi dve države“, izjavio je Peskov.\nsukob u Donbasu, Rusija, Ukrajina, Turska, Donbas


Redžep Korać - Blic Sport\nGensek Novog Pazara: FSS nas ne želi u Superligi!\nGeneralni sekretar Fudbalskog kluba Novi Pazar Redžep Korać rekao je da Fudbalski savez Srbije ne želi taj klub u Super ligi.\nIz Novog Pazara poručuju: Ambijent na meču sa Partizanom pravi fudbalski\nGeneralni sekretar Novog Pazara Redžep Korać demantovao je tvrdnje trenera Partizana Zorana Milinkovića da su navijači nesportski reagovali tokom utakmice u subotu i poručio da je ambijent na Gradskom stadionu bio "pravi fudbalski".\nNovi Pazar se oprostio od Bruna, Pavlović ostaje\nGeneralni sekretar Fudbalskog kluba Novi Pazar Redžep Korać rekao je da je taj superligaš uspešno završio pregovore oko prelaska Bruna Oliveire de Matosa u Crvenu zvezdu, kao i da je postigao dogovor o produžetku saradnje sa Predragom Pavlovićem.\nKosanović se šest dana nije pojavio u Novom Pazaru, sledi otkaz\nFudbalski klub Novi Pazar najkasnije do petka imenovaće novog šefa stručnog štaba, rečeno je Radiju sto plus u tom superligašu, koji je angažovao ofanzivnog vezistu Irfana Vusljanina.\nIgrači Novog Pazara će biti nagrađeni što su sačuvali obraz i pobedili Zvezdu\nGeneralni sekretar Fudbalskog kluba Novi Pazar Redžep Korać rekao je da su uoči utakmice protiv Crvene zvezde svi u klubu bili izloženi ogromnom pritisku, ali da su igrači sve izdržali i zbog toga će biti nagrađeni.\nFK Novi Pazar: Karadžić je tražio da glasamo za Milanovića\nGeneralni sekretar fudbalskog kluba Novi Pazar Redžep Korać potvrdio je da je predsednik Fudbalskog saveza Srbije (FSS) Tomislav Karadžić tražio da na izborima za predsednika Zajednice superligaša njegov klub podrži prvog čoveka Jagodine, Gorana Milanovića.\nFK Novi Pazar: Osuđujemo poruke koje zloupotrebljavaju klub, čekamo reakciju MUP-a\nFudbalski klub Novi Pazar najoštrije je osudio pisanje vulgarnih poruka na Tviter nalogu koji nosi ime kluba, dodavši da ne stoji iza istih.\nKosanović: Novi Pazar igrao loše, sreća pa ni Zvezda nije bolja\nFudbalski klub Novi Pazar predstavio je na Gradskom stadionu novog trenera Milorada Kosanovića, koji će na klupi Plavih naslediti Dragog Kanatlarovskog koji je dobio otkaz nakon dva uzastopna poraza.\nRedžep Korać novi generalni sekretar Novog Pazara\nDosadašnji portparol fudbalskog kluba Novi Pazar Redžep Korać imenovan je za generalnog sekretara tog superligaša.\nFK Novi Pazar: Ne idu nam u prilog priče o Šimićevom nameštanju, obavićemo razgovore\nPortparol Novog Pazara Redžep Korać izjavio je da priče da je golman tog fudbalskog superligaša Marko Šimić nameštao utakmice ne idu u prilog klubu.\nKorać: Žalićemo se, milion dinara je previsoka kazna za bačenu grudvu\nPortparol Novog Pazara Redžep Korać najavio je žalbu na odluku Disciplinske komisije Fudbalskog saveza Srbije da taj klub kazni sa milion dinara zbog incidenata na utakmici 15. kola protiv Radničkog iz Niša.\nBivši šef lekarskog tima Partizana novi predsednik Novog Pazara\nBivši šef lekarskog tima Partizana Sead Malićević izabran je za novog predsednika Upravnog odbora fudbalskog superligaša Novog Pazara, rečeno je radiju "Sto plus" u tom klubu.


Web site Balinta Pastora : Mediji : U SVM-u odbacuju teze o saradnji s naprednjacima\nU SVM-u odbacuju teze o saradnji s...\nU SVM-u odbacuju teze o saradnji s naprednjacima\nDatum: 25. februar 2010. Izvor: Dnevnik\nFunkcioner Saveza vojvođanskih Mađara i republički poslanik Balint Pastor izjavio je za „Dnevnik” da sukobe u koaliciji s Demokratskom strankom, a koji su doveli do izbacivanja njegove stranke iz lokalne vlasti u Subotici i Senti, SVM nije dizao na međunarodni nivo ni u matičnoj državi. On je za naš list kazao da u Mađarskoj svakako postoji interesovanje za ta dešavanja, baš kao i generalno interesovanje za političku situaciju u Vojvodini i Srbiji. No, po njegovim rečima, razgovori koje je poslednja dva dana lider SVM-a Ištvan Pastor vodio u Budimpešti s mađarskim premijerom Gordonom Bajnaijem i liderom najveće opozicione stranke FIDES Viktorom Orbanom, nisu usledili zbog lomova u Subotici i Senti, već predstavljaju „redovne periodične susrete“.\n– Nema ničeg specifičnog u tim susretima. Oni se odvijaju svaka dva do tri meseca – naveo je funkcioner SVM-a.\nU svakom slučaju, nakon Pastorovih sastanaka s Bajnaijem i Orbanom, saopšteno je da su tema ovih razgovora bili mađarsko-srpski odnosi i položaj vojvođanske mađarske manjine. Uz to je, kako je navedeno, bilo reči i o odnosima SVM-a s drugim srpskim političkim strankama.\nS druge strane, u Budimpešti je juče, kao gost Viktora Orbana, boravio i lider Srpske napredne stranke Tomislav Nikolić. Tokom tog susreta, saopštio je SNS, istaknuta je potreba daljeg razvijanja dobrih srpsko-mađarskih odnosa. Nikolić i Orban su se saglasili i u pogledu značaja evropskog puta Srbije, a posebno je ukazano na značaj poštovanja prava pripadnika nacionalnih manjina i dalje razvijanje dobrosusedskih odnosa.\nIstovremeno, dogovorena je saradnja SNS-a i FIDES-a, pa će, između ostalog, delegacija te mađarske partije biti i gost na predstojećoj Skupštini SNS-a. Pri tome nije zgoreg napomenuti da je Orban, po svim anketama, apsolutni favorit za novog mađarskog premijera.\nBalint Pastor kaže da susret lidera naprednjaka s prvim čovekom FIDES-a nema nikave veze s odnosima između SVM-a i SNS-a, navodeći da su teze o zbližavanju ovih dveju stranaka, koje su se pojavile istovremeno s otvarnjem sukoba s demokratama, samo spekulacije.\n– Koliko ja vidim, SNS nastoji da gradi odnose u inostranstvu. Uostalom, i SNS i FIDES su stranke desnice, tako da u tome nema ništa čudno. I verovatno ima neke mogućnosti za saradnju između tih stranaka, ali to su njihove unutrašnje stvari. To apsolutno nije povezano s pozicijom SVM-a na političkoj sceni Vojvodine i Srbije – tvrdi Pastor.\nOn, međutim, priznaje i da još nije bilo pomaka kad je reč o razjašnjenju odnosa između SVM-a i DS-a. Sagovornik „Dnevnika” je pri tome ponovio da je njegova stranka spremna za međustranački dijalog jer ocenjuje da se nesporazumi samo tako mogu rešiti, ali napominje da za te razgovore do sad nije bilo spremnosti druge strane.\n– Do sad nije bilo spremnosti da se realizuje sastanak lidera SVM-a i DS-a, iako je taj susret bio najavljen na proslavi 20. godišnjice Demokratske stranke. Do tog sastanka još nije došlo, ali ne našom krivicom – kazao je Pastor.


Pokrenut podsajt Inspektorata za rad: Preporuka Fondacije Centar za demokratiju. Fondacija Centar za demokratiju\nPokrenut podsajt Inspektorata za rad: Preporuka Fondacije Centar za demokratiju\nPrema preporuci Fondacije Centar za demokratiju u okviru sajta Ministarstva za rad, zapošljavanje, boračka i socijalna pitanja pokrenut je podsjat Inspektorata za rad\nU okviru sajta Ministarstva za rad, zapošljavanje, boračka i socijalna pitanja pokrenut je podsjat Inspektorata za rad na adresi inspektoratrada.minrzs.gov.rs.\nFondacija Centar za demokratiju se u prethodnih godinu dana zalagala za uspostavljanje zasebne internet stranice Inspektorata za rad. U predlogu praktične politike "Srbija bez rada na crno – unapređenje uloge inspekcija rada u suzbijanju neformalne zaposlenosti" jedna od glavnih preporuka odnosila se na uspostavljanje zasebne internet stranice Inspektorata za rad. Predlog praktične politike napisan je u okviru projekta "Efikasnja uloga Inspekcija rada u suzbijanju rada na crno" podržan od strane Solidar Suisse – Kancelarije u Srbiji.\nFondacija Centar za demokratiju će u okviru projekta "Smanjenje rada na crno kroz umrežavanje institucija i transparentniji rad inspekcije rada" nastaviti da podržava aktivnosti Inspektorata za rad usmerene na povećanje transparentnosti i efikasnosti njegovog delovanja. Centar će se, takođe, i dalje zalagati za doprinos smanjenju rada na crno kroz uspostavljanje informacionog sistema kojem će imati pristup Inspektorat za rad, Centralni registar obaveznog socijalnog osiguranja, prekršajni sudovi, druge inspekcije, Agencija za privredne registre i Ministarstvo unutrašnjih poslova.


Na proleće novi hotel šeika Muhameda\nNa proleće novi hotel šeika Muhameda: Opština Raška izdala je sve potrebne papire. Princ Muhamed zida na lokaciji „Jugobanke” na Kopaoniku.\nRAŠKA – Na elitnim kopaoničkim lokacijama, u srcu ovdašnjeg ski-centra, idućeg proleća trebalo bi da započne izgradnja novih hotela.\nIzmeđu ostalih, turistička zdanja gradiće i šeik Muhamed bin Zajed. Investitorima je naloženo da počnu pripremne radove, spremne su sve dozvole, a glavni radovi bi mogli da otpočnu čim na proleće vremenske prilike to dozvole, rečeno je Novostima u Opštini Raška.\nIzgradnja šeikovog hotela, koji će biti i njegov lični kutak na Kopaoniku, planirana je na lokaciji gde se nalazio srušeni hotel „Jugobanka“, na više nivoa gradiće se oko 100 luksuznih apartmana i niz pratećih objekata ukupne površine oko 10.000 kvadrata.\nFirma šeika Muhameda – „Mubadala“ zainteresovana je za ulaganja u ski-staze i žičare, ali i u izgradnju većeg hotelskog kompleksa, jedna od lokacija koja će joj biti ponuđena je kompleks na kome se nalazio tokom NATO bombardovanja srušeni hotel „Bačište“.\nDolazak šeika Muhameda za Kopaonik ima izuzetan značaj, posebno za imidž ovdašnjeg ski-centra, koji je svojevremeno projektovan da bude – svetski. Očekuje se da će šeik privući nove poznate investitore, ali i puno skijaša na Kopaonik. Početak radova na još pet novih hotela od izuzetnog je značaja i za Opštinu Raška, koja očekuje da će se, po osnovu raznih taksi u njen budžet iduće godine sliti oko 200.000 miliona dinara.\nMuhamed je prošle zime boravio na Kopaoniku, gde je uživao u lepotama ove planine, a sa premijerom Srbije Aleksandrom Vučićem posetio je i restoran „Čajetinska česma“, gde je imao priliku da proba kulinarske specijalitete ovoga kraja i razgovara sa lokalnim stanovništvom i ugostiteljima. Šeik nije krio oduševljenje lepotom Kopaonika i gostoprimstvom domaćina.


NAJVIŠI VOJNI ZVANIČNIK NATO-a U BEOGRADU\nNaslovna / NOVOSTI / Arhiva vesti / 2019 / NAJVIŠI VOJNI ZVANIČNIK NATO-a U BEOGRADU\nJoš jednom potvrđeno snažno partnerstvo Srbije i NATO-a\n17. septembar 2019.godine, Beograd - Predsedavajući Vojnom komitetu NATO-a, vazduhoplovni maršal Stujart Pič posetio je Srbiju gde se sreo s najvišim državnim i vojnim zvaničnicima – predsednikom, ministrima odbrane i spoljnih poslova i načelnikom Generalštaba Vojske Srbije. U otvorenom i iskrenom razgovoru istaknuto je obostrano zadovoljstvo razvojem saradnje i brojem zajedničkih aktivnosti. Pič je sa svojim domaćinima razgovarao i o trenutnoj situaciji u regionu.\nNATO ceni obostrano korisno i blisko partnerstvo sa Srbijom, uz puno uvažavanje njene vojne neutralnosti\n- Vazduhoplovni maršal Stujart Pič.\nTokom susreta s predsednikom Aleksandrom Vučićem, vazduhoplovni maršal Pič ponovio je da NATO ceni obostrano korisno i bliskom partnerstvo sa Srbijom, uz potpuno uvažavanje njene vojne neutralnosti. Kao jedan od pokazatelja tesne i uzajamno korisne saradnje, Pič podseća na prošlogodišnju civilnu vežbu "SRBIJA 2018" o reagovanju u slučaju prirodnih nepogoda i katastrofa, gde su spasioci NATO-a i partnerskih zemalja na praktičnom primeru pokazali kako pomoći stanovništvu u tim situacijama. On je Vučiću preneo i pozdrave generalnog sekretara NATO-a Jensa Stoltenberga. Govoreći o Kosovu, Pič napominje da KFOR kao NATO misija nastavlja sve svoje zadatke u skladu s mandatom Ujedinjenih nacija.\nObostrano korisna saradnja – Predsednik Vučić i vazduhoplovni maršal Pič tokom sastanka u Predsedništvu Srbije.\nKroz zajedničke aktivnosti s NATO-om, Vojska Srbije jača svoju interoperabilnost\n- Aleksandar vučić, predsednik republike srbije.\nPrvi zvanični sastanak održan je sa generalom Milanom Mojsilovićem\nGovoreći na istu temu, predsednik Vučić je istakao da su snage KFOR-a na Kosovu garant bezbednosti i založio se za održavanje redovne komunikacije između Vojske Srbije i KFOR-a. Predsednik Vučić je naveo da Srbija želi trajni i održivi kompromis s Prištinom. Govoreći o partnerstvu s NATO-om, Vučić je istakao značaj usaglašavanja novog ciklusa Individualnog akcionog plana partnerstva i naglasio da, kroz zajedničke aktivnosti s NATO-om, Vojska Srbije jača svoju interoperabilnost.\nPredsedavajući Vojnom komitetu NATO posetu je započeo susretom sa načelnikom Generalštaba Vojske Srbije generalom Milanom Mojsilovićem. U Beogradu se još odvojeno sastao s ministrom odbrane Aleksandrom Vulinom i ministrom spoljnih poslova Ivicom Dačićem. Tokom tih susreta razgovaralo se o postignutom nivou partnerstva, uz mogućnost tešnje saradnje kroz postojeće mehanizme kao što je Partnerstvo za mir, kojem je Srbija pristupila 2006. godine.\nVazduhoplovni maršal Pič iskoristio je ovu priliku da poseti NATO vojnu kancelariju za vezu u Beogradu, gde se zahvalio šefu Kancelarije, brigadnom generalu Čezareu Marineliju i njegovom timu na naporima uloženim u približavanje NATO i Srbije.\nOvo je druga poseta vazduhoplovnog maršala Stjuarta Piča Srbiji od kada je na poziciji Predsedavajućeg Vojnom komitetu NATO-a. Prethodni put bio je u Srbiji prošlog oktobra u pratnji sekretara Stoltenberga, koji je zajedno s predsednikom Vučićem otvorio NATO vežbu "SRBIJA 2018".\nVazduhoplovni maršal Pič i ministar spoljnih poslova Dačić\nBritanski vazduhoplovni maršal ser Stjuart Pič je 32. predsedavajući vojnom komitetu NATO-a. Vazduhoplovni maršal Pič je najviši vojni zvaničnik Saveza i vojni savetnik generalnog sekretara i Severno-atlantskog saveta. Uz to, on je po činu najstariji vojni zvaničnik Ujedinjenog Kraljevstva u NATO-u.\nŠta je Vojni komitet NATO?\nVojni komitet (VK) je primarni savetodavni organ Severno-atlantskog saveta u vojnom i strateškom smislu. Kao takav je ključna spona između političkog procesa donošenja odluka i vojne strukture NATO-a. VK je najviša i najstarija vojna komponenta u NATO-u, uspostavljena u mesecima po nastajanju Saveza.\nŠta je vežba "SRBIJA 2018"?\n"SRBIJA 2018" je naziv međunarodne terenske vežbe upravljanja posledicama prirodnih nepogoda i katastrofa. Vežbu su zajedinčki organizovali Evroatlantski koordinacioni centar za vanredne situacije NATO-a i srpsko Ministarstvo unutrašnjih poslova od 8. do 11. oktobra 2018. godine na teritoriji Mladenovca, Sopota i Aranđelovca. Cilj je bio povećavanje interoperabilnosti, kako bi spasioci iz različitih zemalja mogli zajednički da pomognu ugroženom stanovništvu u slučaju prirodne nepogode ili katastrofe. Bila je to najveća vežba tog tipa koju je organizovao NATO, a uključivala je blizu 2000 ljudi iz četrdesetak zemalja.


Kad reklama “promaši” – dva primera, dva pristupa\nBrend „Dove“ poznat po tome da u svoje reklamne kampanje uključuje žene raznih nacionalnosti i boje kože, napravio je neočekivan marketinški potez emitovanjem reklame u kojoj tamnoputa osoba simbolizuje prljavu kožu, a osoba svetle puti simbolizuje čistu.\nIz Dove-a su se javno izvinili zbog svoje nedavne marketinške kampanje koja je odjeknula Fejsbukom a koja prikazuje tamnoputu ženu koja skida svoju majicu kako bi se ispod pokazala žena svetle puti, „čiste kože“ nakon pranja Dove proizvodima.\nU Srbiji je poslednjih nedelja aktuelna kampanja Direktne banke koja šalje provokativnu, prilično nedmosmislenu poruku, koja se može tumačiti kao atak na dostojanstvo onih kojima je upućena, i poslovni ugled konkurencije iz bankarskog sektora.\nIako se o kampanji mnogo priča, još uvek izostaju oficijelne reakcije – ako se izuzme FB status Žozefa Lončara, vlasnika i glavnog urednika časopisa o svetu marketinga „Tabu” i počasng člana Međunarodnog udruženja oglašivača, koji je reklamu Direktne banke označio kao „oglasni promašaj veka”\nU Direktnoj banci, s druge strane, prezadovoljni su efektima reklame i kažu da ih klijenti zasipaju kreditnim zahtevima. Dragan Lazarević, predsednik Izvršnog odbora, kaže da su želeli da kažu da su oni fer, efikasna banka, da daju direktne odgovore.\n– Nismo smatrali da treba da imamo u reklami mamu, tatu, seku, baku, deku koji su srećni što otplaćuju kredit, jer je to licemerno. Istraživanja pokazuju da je za klijenta odlazak u banku podjednako stresan kao odlazak zubaru – kaže Lazarević.\nU marketinškoj agenciji „Hominid studio”, koja je tvorac kampanje, rekli su nam da im je drago što medije ova tema interesuje i što kampanja nije prošla nezapaženo. „Ipak, ne želimo da na bilo koji način komentarišemo ni ovaj projekat ni bilo koji drugi na kojem smo radili” – kažu u „Hominid studiju”.\nPrethodni članak Industrija sreće - knjiga koju vredi pročitati Sledeći članak McCann Worldgroup otkriva istinu na svetskim ulicama


Vreme - Politički život: Miloševićevi, a naši\nVREME 683, 5. februar 2004. / VREME\nMiloševićevi, a naši\nOnog 5. oktobra uveče, pošto su već bili osvojeni Skupština i RTS, grupa od dvadesetak mladića naoružana raznim priručnim alatkama i neviđenim besom, provalila je u sedište Socijalističke partije Srbije na Studentskom trgu u Beogradu i za nekoliko minuta na ulicu izbacila i zapalila sav inventar do tog trenutka najmoćnije firme u državi. Slučajni prolaznici i vatrogasci koji su ubrzo stigli (predvođeni Vladanom Batićem) mogli su da svuda naokolo vide rasute letke (mnogi su ih poneli kao suvenir) koje je Miloševićeva stranka štampala u ogromnim količinima, spremajući se izgleda za drugi krug predsedničkih izbora. Na lecima koje je vetar raznosio po Trgu velikim slovima bilo je ispisano "Ko laže – Koštunica, naravno", a ispod su stajale neke brojke kojim se valjda dokazivalo kako Milošević ipak nije izgubio predsedničke izbore još u prvom krugu, odnosno da ih Koštunica još nije dobio.\nAko je sačuvao ovaj petooktobarski politički suvenir, Vladan Batić bi danas mogao da ga umnoži i pozajmi onima koji u iznenadnom espeesovskom približavanju vlasti vide definitvan krah i izdaju svih petooktobarskih tekovina i ideala, a upravo Koštunicu označavaju kao čoveka koji je pogazio sve date reči. Pre svega onu da želi da gradi stabilnu, na pravu i pravdi zasnovanu državu, pri čemu je kao budući premijer za podizvođače radova na tom poslu izbarao upravo socijaliste kojima je na decembarskim izborima nosilac liste bio Slobodan Milošević, čovek koji je godinama uglavnom rušio sve oko sebe. Letak je, međutim, star bar tri i po godine i u Srbiji (gde je politička principijelnost inače ređa od belog gavrana), više nego drugde, važi pravilo da se u današnjim političkim borbama ne vredi previše ozbiljno pozivati na nešto što je nekome koliko juče moglo da izgleda i zvuči kao snažan argument.\nPRAVDANjA: Koštunica će ionako narednih dana, pozivanjem na hitnost izgradnje državnih institucija, dokazivati da nije pogazio datu reč kako posle izbora neće sarađivati sa onima koji su upropašćavali Srbiju pre i posle 5. oktobra. Oni iz G17 plus će verovatno tvrditi da socijalisti nisu isti kao ranije jer se polako odriču Miloševića i da zato ne bi trebalo biti gadljiv na njihovu podršku izgradnji institucija i manjinskoj vladi. I Vuk Drašković će morati da primeti kako među onima koji će ubuduće podržavati novu vladu nema ljudi koji su pripadali jednom "zločinačkom režimu" i na bilo koji način bili umešani u zločin na Ibarskoj magistrali. Jedino će oni iz DS-a koji su se očigledno preigrali u sopstvenim kombinacijama oko učešća u vlasti, na svaki pomen socijalista gurati dva prsta usta i aludirati na mučninu, potencirajući ujedno kako su oni još jedini autentični čuvari petookotobarske vatre na kojoj su one istorijske noći goreli i espeesovski propagandni leci sa natpisom – "Ko laže – Koštunica, naravno". Ako ćemo pošteno, i dosovska vlast je (ne baš ovako) probala sa glasovima socijalista – oni Baneta Ivkovića u nekoliko navrata su im davali kvorum kada je to bilo neophodno, dok su Miloševićevi socijalisti za vladin predlog glasali kada se raspravljalo o radiodifuznom savetu.\nNajnoviju odluku socijalista da podrže izbor Dragana Maršićanina na mesto predsednika Skupštine Srbije (za posle će se navodno videti) mnogi su već požurili da označe i kao njihov povratak na vlast. Neposredno uoči izbora njihov nosilac liste je iz Ševeningena pozvao stranku da se pripremi za izbornu pobedu posle čega su oni sročili slogan "Pobedi za Srbiju". Sve do pre nekoliko dana zvanična stranačka ocena bila je da je sa 22 osvojena mandata i nešto manje od 300.000 osvojenih glasova SPS zapravo doživeo poraz. Od pre nekoliko dana, od kada im se pružila prilika da se približe vlasti i za ponešto ponovo pitaju, socijalisti ponovo veruju da su održali predizbornu reč i da im je slogan bio pravi. Tvrde da su ipak "pobedili za Srbiju" i sve nas jer su čelnici stranke odmah u svoje izjave kao obavezan deo ubacili i rečenicu da će u Skupštini glasati pre svega "imajući na umu nacionalne, umesto stranačkih interesa".\nUpućeni kažu da su pregovori DSS-a i SPS-a oko podrške izboru predsednika Skupštine i eventualne podrške manjinskoj vladi išli neuobičajeno lako, čim je postalo izvesno da se na onom brvnu na kome stoje DSS i DS ne može više predugo stajati. U nedelju uveče sami socijalisti su se pomalo uplašili da je Milorad Vučelić prebrzo priznao tako nešto i da će im time možda oboriti sopstvenu cenu za nastavak pregovora, ali je i taj strah ubrzo nestao. Vrh stranke još ranije je dobio zeleno svetlo GO-a da, ukoliko se DS bude suviše nećkao i ukoliko se za tako nešto ukaže prilika, SPS pokuša da odigra na poziciji četvrtog igrača bez koga nema buduće vlade. Sednica GO-a stranke održana u utorak uveče bila je samo prilika da se bazi prenese poruka šta se sve dobilo za pristajanje na poziciju četvrtog igrača. Zvanično, presudila je bliskost sa mnogim stavovima DSS-a – oko budućnosti državne zajednice, sudbine Kosova, odnosa prema Hagu, odustajanja od projekta regionalizacije Srbije, pa do zajedničke sumnje u ispravnost dosadašnje privatizacije.\nVIŠESTRUKA KORIST: To pitanje – šta su socijalisti dobili – muči ovih dana i mnoge analitičare, a postavio ga je javno i odlazeći američki ambasador Vilijam Montgomeri, neposredno po izlasku iz prostorija DSS-a i razgovora sa Vojislavom Koštunicom. Sopstvenu dobit socijalisti skromno (javno) opisuju uglavnom naslovom one sporne emisije Laneta Gutovića – "ne može da škodi", da bi odmah zatim dodali kako bi moglo i prilično da im koristi.\nNjihova računica u čitavoj priči je sasvim jasna. Politički gledano, za SPS je nestao rizik da će ubrzo biti raspisani novi izbori koji u ovom trenutku njima ne odgovaraju čak i više nego ostalima. Na datum raspisivanja tih izbora mogli bi ubuduće presudno da utiču upravo oni, ako odluče da jednog dana (kada im to bude odgovaralo) uskrate podršku Koštuničinoj vladi. Do tada trudiće se da u parlamentu s tom vladom imaju hladan odnos (javne kritike, bez javnog grljenja). Od njihovog glasa zavisiće mnogo šta, a opet će biti u prilici da iz prikrajka posmatraju kako se njihovi politički protivnici i ubuduće žestoko svađaju i čerupaju oko svega, ostavljajući socijaliste po strani. Nova vlast će verovatno otvoriti i mnoge afere odlazeće vlasti, baviti se posetama Šilerovoj i sličnim pričama i malo ko će se još pozivati na ono što se zbivalo pre 5. oktobra 2000, što će SPS-u pružiti priliku da za vreme kraće nego što su očekivali odrade sva tri programa – pretpranje, pranje i ispiranje sopstvene uloge u ubogaljivanju Srbije do oktobarskih promena. Ne bi trebalo previše da čudi ako uskoro i zvanično ne zatraže da ih ubroje u članice demokratsko-reformskog bloka. Status četvrtog (rezervnog) vladinog igrača povećaće i njihovu minutažu i prostor u mnogim medijima, na njihove konferencije za štampu ubuduće će dolaziti više od pet novinara.\nSocijalisti tvrde da ih ne zanimaju ministarska mesta i da tako nešto i nije bilo predmet pregovora. Demantuju i priče da će im se otvoriti vrata mnogih upravnih odbora, iako svakako neće odbiti nijedan poziv da u njih uđu. Početak rada parlamenta i izglasavanje novog budžeta njima će doneti kakvo-takvo olakšanje – partijska kasa im je prazna (ćute o onim iračkim parama) a po novom zakonu o finansiranju stranaka na osnovu dobijenih poslaničkih mesta pripada im suma od oko 45.000 evra mesečno (radikali će iz budžeta mesečeno primati oko 155.000 evra). U situaciji kada im je većina opštinskih stranačkih odbora pretvorena u beskućnike, svaki novac dobro dođe. Javna je tajna da je SPS do sada (na različite načine) obezbeđivao i nemali novac za finansiranje troškova Miloševićeve odbrane u Hagu. "Novim pristupom" haškoj priči ti troškovi bi se ubuduće mogli prebaciti i na nekog drugog (državu, na primer), iako socijalisti uporno negiraju da se o tome uopšte pregovaralo.\nFAKTOR MILOŠEVIĆ: Pošto je Miloševiću zabranjeno da se iz Haga javlja svojim partijskim drugovima, do stranke još nije stigla njegova javna reakcija na činjenicu da je vrh stranke sa liste poslanika izbacio sve njegove predloge. Miloševiću se najverovatnije neće previše dopasti ni odluka da SPS podrži manjinsku vladu (već se čuju špekulacije da mu je na tu vest skočila temperatura zbog čega je suđenje ove nedelje odloženo), mada ne bi trebalo isključiti ni mogućnost da promeni mišljenje i jednog dana pristane na dil – radite onako kako mislite da vam odgovara, ali ne zaboravite da mi pokrijete troškove odbrane. Socijalisti tvrde kako je Šešelj navodno odavno poručio Tomi Nikoliću da "radi kako zna" jer on iz zatvora ne može previše da pomogne. Vrh stranke namerava, izgleda, da prvi put na narednim izborima, kada ih bude, proveri koliko SPS zaista vredi (to nikada nisu probali) bez samog Miloševića, koji u Hagu drži daljinski upravljač i pokušava da odlučuje o svemu. Početno i simbolično distanciranje SPS-a od Miloševića donelo je ovoj partiji već prve koristi – oni koji od njih traže podršku za manjinsku vladu mogu da se, bar pred svojim članstvom vade (ostali im ionako neće verovati), kako su to ipak malo drugačiji socijalisti. Otprilike – samo su još malo Miloševićevi, a naši.\nNa poslednjoj sednici GO-a stranke nije bila isključena ni mogućnost da prilično čvrsti dogovori oko nove vlasti propadnu, pogotovo ako DS ponovo promeni mišljenje. Ako se tako nešto i dogodi, ostaće samo ono "ne može da škodi", bez dodatka "a moglo bi da bude i korisno". Svoje buduće partnere socijalisti bi mogli da podsete i na nekadašnji slogan – sa nama nema neizvesnosti. Za razliku od onih iz DS-a.


Priština: TIKA pripredila iftar za kosovske lidere i stotine drugih zvanica – In reformator\nPriština: TIKA pripredila iftar za kosovske lidere i stotine drugih zvanica\nMaj 30, 2019 Urednik 3706 Views iftar, priština, TIKA\nTurska agencija za saradnju i koordinaciju (TIKA) priredila je večeras iftar za brojne goste, među kojima su bili i predstavnici kosovskih institucija, političkih partija, međunarodnih organizacija i civilnog društva, javlja Anadolu Agency (AA).\nPotpredsednik kosovske vlade i ministar inostranih poslova Behgjet Pacolli pohvalio je rad TIKA-e na Kosovu. On je istakao da je od 2004. godine TIKA sprovela oko 700 projekata u oblasti obrazovanja, zdravstva, kulture, poljoprivrede, stočarstva i drugih oblasti.\n“Republika Kosovo je zahvalna na doprinosu Republike Turske stabilnosti, razvoju i promociji Kosova na međunarodnoj sceni, kao i za dosadašnju pomoć koja olakšava put naše zemlje ka evroatlantskim integracijama”, rekao je Pacoli.\nTurski ambasador na Kosovu Çagri Sakar pomenuo je neke od projekata koje je TIKA realizovao na Kosovu poslednjih godina te je naglasio da će se i dalje nastaviti sa velikim projektima.\n“Naša TIKA s mnogim svojim delima, koji dotiču živote Kosovara, prenoseći znanje i iskustvo Turske u svim oblastima života, od rođenja deteta, pa do pacijenta koji očekuje smrt, ostaće uz Kosovo u budućnost, kao što je bila i u prošlosti. Želimo da sa svakim našim delom i projektima koji su urađeni iz ljubavi, poštovanja i znoja turskih ljudi, doprinesemo budućnosti Kosova kome smo pružili našu prijateljsku i bratsku ruku”, rekao je Sakar.\nOn je, takođe, iskoristio priliku da izrazi zahvalnost i vrednovanje koraka kosovskih institucija u borbi protiv terorističke organizacije FETO, pozvavši na preduzimanje neophodnih mera protiv njih jer su još uvek na Kosovu.\nIftar je otvoren učenjem Kur'ana, dok je molitvu nakon iftara obavio predsednik Islamske zajednice Kosova, muftija Naim Ternava.\n← U Budimpešti potonuo turistički brodić: Poginulo najmanje sedam južnokorejskih turista\nNajbolje zemlje za visoko kvalifikovane radnike: Australija, Švedska, Švicarska… →


TI i OSCE: Nadležne institucije BiH nisu obuzdale korupciju\nHaris Huskic 09.12.2020 11:27\nMisija OSCE-a u Bosni i Hercegovini, zajedno sa građanima, državnim institucijama i ostalim međunarodnim organizacijama danas obilježava Međunarodni dan borbe protiv korupcije.\n“Ovaj dan prilika je za pregled stanja u svakoj zemlji i isticanje promjena koje su potrebne da bi građani bili uvjereni da institucije vlasti rade za njih na efikasan i transparentan način. Stanje u BiH tokom 2020. godine naročito zabrinjava, imajući u vidu činjenicu da nadležne institucije nisu obuzdale korupciju, unatoč podršci domaćih i međunarodnih partnera angažovanih u borbi protiv korupcije”, navode iz Misije OSCE-a u BiH.\n“To potvrđuju i aktivnosti naše misije, kao i zaključci sadržani u našem nedavno objavljenom trećem godišnjem izvještaju o odgovoru pravosuđa na korupciju, pod naslovom: ‘Sindrom nekažnjivosti’, u kojem se govori o propustu sistema krivičnog pravosuđa u BiH da efikasno odgovori na predmete korupcije. U međuvremenu, pandemija COVID-19 korumpiranim pojedincima pružila je nove prilike da iskoriste neadekvatan institucionalni nadzor, te nedostatak koordinacije i transparentnosti, čime su na ispit stavljeni i spremnost institucija da odgovore na pojavu korupcije, ali i mehanizmi za sprečavanje korupcije”, kažu iz Misije OSCE-a u BiH.\nUvažavajući ove izazove, naglašavaju iz Misije OSCE-a u BiH i dalje su spremni pružiti pomoć nadležnim institucijama i akterima u njihovom osposobljavanju za borbu protiv korupcije.\n“Tokom 2020. godine, na osnovu pozitivnog primjera iz Kantona Sarajevo, naša Misija pružila je podršku razvoju baza podataka kojima se stvaraju pretpostavke za utvrđivanje sukoba interesa u Brčko distriktu BiH, Bosansko-podrinjskom kantonu i Općini Travnik”, ističu iz Misije OSCE-a u BiH.\nMisija OSCE-a u BiH pomogla je u izradi i usvajanju akcionih planova borbe protiv korupcije na svim nivoima vlasti, u cilju borbe protiv djela korupcije počinjenih tokom pandemije. U cilju poboljšanja aktivnosti koordinacije i prevladavanja tehničkih poteškoća, misija planira isporučiti informatičku opremu ključnim organima nadležnim za borbu protiv korupcije. Misija provodi aktivnosti praćenja sudskih postupaka u predmetima korupcije, u cilju utvrđivanja problema i trendova i pružanja pomoći pravosudnim institucijama da ostvare integritet, nepristrasnost i odgovornost, koji su neophodni za efikasan odgovor pravosuđa na korupciju.\n“Iako su i Misija OSCE-a i ostali međunarodni akteri spremni nastaviti pružati pomoć BiH u borbi protiv korupcije, napretka neće biti sve dok svi građani, uključujući tu i javne dužnosnike, zakonodavce, tužioce, policiju i medije, ne pokažu spremnost na borbu protiv korupcije. Pozivamo građane da prijave svoje sumnje na korupciju i od dužnosnika koje su izabrali zahtijevaju da korupciju u institucijama vlasti stave pod kontrolu. Odajemo priznanje novinarima koji se bave istraživačkim novinarstvom na njihovoj hrabrosti i istrajnosti, jer su svojim radom pomogli u razotkrivanju djela korupcije. Pozivamo nadležne predstavnike pravosudnih institucija i policijskih agencija da ulože veći napor u vođenju istražnih postupaka i krivičnom gonjenju počinilaca korupcije. Pozivamo zakonodavce da usvoje potrebne propise o sukobu interesa i donesu prijeko potrebne izmjene i dopune postojećeg zakona o Visokom sudskom i tužilačkom vijeću BiH. BiH neće uspjeti ostvariti svoj potencijal i postati prosperitetno demokratsko društvo sve dok ne ostvari napredak u borbi protiv korupcije”, stav je Misije OSCE-a u BiH.\nNaglašavaju da dok god BiH ne ostvari napredak u borbi protiv korupcije, nastaviće zaostajati za svojim potencijalom da se razvije kao napredna, demokratska zemlja.TI BiH: Korupcija sve više napreduje, BiH bilježi do sada najgore rezultate\nPrethodni članakAlbright, Server, Bugajski: Vrijeme je za reviziju Daytona\nNaredni članakPoslanici PSBiH na današnjoj sjednici o ukidanju jubilarnih naknada


I. Đ. 9. maja 2017. 12:44\nVisoka predstavnica EU za spoljnu politiku i bezbednost Federika Mogerini čestitala je danas Dan Evrope ocenivši da je budućnost Unije izbor koji pripada svakom građaninu i od značaja za ceo svet, ali da je situacija u Uniji daleko od savršene, te je neophodna promena.\n„U aktuelnom globalnom okruženju, naši prijatelji širom sveta gledaju na nas, na EU, kao na pouzdanu supersilu za mir i ljudski razvoj, a možda i jedinu. To ne znači da smo savršeni, daleko od toga. Promena u EU je neophodna, ali je promena moguća i dešava se“, navela je Mogerini.\nOna je naglasila da izbor snažnije EU u svetu „pripada nama“.\n„Izbor više pravde, više bezbednosti i ravnopravnije Evrope, pripada nama, svima nama. To je suština Dana Evrope. Ne budućnost evropskih institucija, nego budućnost svakog građanina ponaosob“, poručila je Mogerini.\nPodsetivši da je EU „napunila“ 60. godina, Mogerini je naglasila da je to bilo 60 godina mira, zaštite njenih radnika, mogućnosti za poslovanja Unije, godine slobode i prava.\n„Budućnost EU nije nešto što smo nasledili od naših predaka, već je EU vrednosti u koje verujemo, partnerstva koje gradimo u svetu, ogledalo našeg evropskog društva“, poručila je Mogerini.\nNaglasila je da je EU ono što Evropljani od nje naprave – svaki dan „svako od nas“.\n„Mi uzimamo snagu koju nam zajedništvo daje, jer se samo zajedno možemo nositi sa izazovima današnjice“, rekla je Mogerini.\nKoliki projekat i rad da bi se zaposlila gomila birokrata!


Ekonomija - datum: 2018-01-24 BELGIJSKA BESIKS GRUPA Zainteresovani za most na Verigama\nBelgijska Besiks grupa zainteresovana je za učešće u mogućim projektima u vezi sa valorizacijom aerodroma Tivat i Podgorica, mosta na Verigama i drugim putnim infrastrukturnim projektima, saopšteno je na jučerašnjem sastanku njihovih predstavnika sa premijerom Duškom Markovićem. Besiks grupa, koja je u Crnoj Gori prisutna od 2013. godine, zainteresovana je i za realizaciju i izgradnju novih turističkih kapaciteta, kao i za projekte u sektoru energetike, sa akcentom na obnovljive izvore energije, saopštili su iz Vlade. Predstavnici Vlade i Besiks grupe će, kako piše u saopštenju, u što kraćem vremenskom periodu sagledati konkretne mogućnosti za stratešku saradnju. Predstavnike Besiks grupe, najveće belgijske kompanije koja radi na izgradnji infrastrukture i objekata za sport i rekreaciju, predvodio je izvršni direktor Rik Vandenberghe. Ta kompanija je, kako je saopšteno, aktivna i u pružanju usluga iz oblasti nekretnina i koncesija.\n– Besiks grupa je u Crnoj Gori prisutna od 2013. godine. Izvođač su i suinvestitor jednog od kapitalnih investicionih projekata – Luštica bej i 50 odsto vlasnik budućeg hotela Čedi, na istom lokalitetu – piše u saopštenju.D.M.


Kojić: Srbi bili najveći stradalnici Hitlerovog režima, automatska smjena Turkovićeve\n12.12.2020 | Vijesti\nDirektor Republičkog centra za istraživanje rata, ratnih zločina i traženje nestalih lica Milorad Kojić smatra nedopustivim da se izabrani predstavnici srpskog naroda porede sa Hitlerom, jer su Srbi bili najveći stradalnici tog režima, te da takve izjave zaslužuju automatsku smjenu ministra inostranih poslova u Savjetu ministara Bisere Turković.\nAko ona ovo priča u jednoj medijskoj kući onda imamo puno pravo da, potpuno opradavno, sumnjamo na to šta se dešava na sastancima ambasada i međunarodnih organizacija, imajući u vidu poziciju koju Turkovićeva obavlja. Ovo podrazumijeva njenu automatsku njenu smjenu – rekao je Kojić Srni reagujući na sinoćnje izjave Turkovićeve protiv Republike Srpske i njenih predstavnika.\nKojić je istakao da bi u normalnoj zemlji ta žena do sada već bila razriješena dužnosti ministra spoljih poslova.\nNapomenuo je da je u njenoj izjavi posebno interesantno bilo kada je rekla kako smatra da bi većina Srba htjela unitarnu BiH.\n– Mislim da bi svi Srbi podražli inicajativu Turkovićeve da se na teritorije Republike Srpske provede referendum na kome bi se Srbi izjasnili da li žele Republiku Srpsku ili tu BiH. Takvu inicijativu bi bilo dobro podržati – istakao je Kojić.\nOn je ukazao da se izašlo iz okvira dejtonskog funkcionisanja BiH, te naveo primjere pokušaja nametanja kolektivne odgovornosti Srbima, da su genocidan narod i genocidna tvorevina.\nKojić je istakao da bošnjački političari u posljednje vrijeme veoma otvoreno pričaju protiv Republike Srpske i najjačih srpskih lidera, u ovom slučaju srpskog člana Predsjedništva BiH Milorada Dodika.\n– Ono što iz ove izjave trebalo da slijedi jeste njena smjena sa ministra inostranih poslova u Savjetu ministara jer bi ona trebalo da predstavlja oba entiteta i sva tri naroda na jednak način – smatra Kojić.\nPosebno je simptomatično, dodao je, da Srbe i njihovog predstavnika poredi na tako ružan način sa Hitlerom.\n– Znamo da je Dodikova porodica ispod Kozare prošla torturu, koja zna šta je Hitlerov režim. Porediti Srbe koji su bili najveći stradalnici tog Hitelrovog režima je nedopustivo i vrijeđa svakog Srbina i u ovom slučaju Milorada Dodika – rekao je Kojić.\nOn je napomenuo da je u posljednjem ratu, od 1991 do 1995. godine, prema zvaničnim podacima Centra, stradalo 35.042 lica srpske nacionalnosti, koji su ubijeni i poginuli, uz napomenu da ne govori o raznim oblicima torture koje su Srbi prolazili.\nKojić je ukazao i da je očigledna zloupotreba svega onog što je radilo pravosuđe, počev od Haškog trubunala i pravosuđa u BiH, za koje je rekao da je potpunom rasulu, i koji žele da bošnjačka politika preuzme kontrolu upravo ovakvih i kroz nakaradne presude verifikuju i stave etiketu srpskom narodu, što je nedopustivo.


Dan devojčica - Udruženje poslovnih žena Srbije\nU obeležavanju jubilarnog međunarodnog „Dana devojčica u IKT-u“, koji je po deseti put kod nas organizovalo Udruženje poslovnih žena Srbije, uz značajnu institucionalnu podršku Vlade Republike Srbije i počasne pokroviteljke premijerke Ane Brnabić, ove godine je učestvovalo više od 150 učenica iz 30 škola širom Srbije.\nNeda Enčeva, pobednica takmičenja ”Uhvati ideju”\nUz podršku kompanije Vip mobile tradicionalno takmičenje „Uhvati ideju”, inače sastavni deo ovoga dana, po prvi put je usled pandemije organizovano u potpunosti onlajn. U oštroj konkurenciji prevagu je odneo rad prvoplasirane Nede Enčev, učenice OŠ „Despot Stefan Lazarević” iz Beograda, i ideja koju je predstavila u svom video- radu. Tri prvoplasirana rada biće nagrađena od strane kompanija Vip mobile i izdavačke kuće Klett.\n– Uprkos vanrednoj situaciji, Udruženje je odlučno da ne posustane, i shvatajući celu situaciju kao veliki izazov, donelo je odluku da sve aktivnosti organizuje kompletno onlajn. Učešće devojčica iz skoro svih krajeva Srbije i njihove virtuelne posete kompanijama u IKT sektoru, gde su imale prilike da vide kako se putem internet platformi organizuju poslovni sastanci i čuju inspirativne priče izuzetno uspešnih menadžerki, samo je još jednom učvrstilo naš put u upornoj promociji pravih vrednosti i društva jednakih mogućnosti za sve – izjavila je dr Sanja Popović Pantić, predsednica Udruženja poslovnih žena Srbije.


Mihajlovićeva sa GIZ i KfW: Nemačka važan politički i ekonomski partner Srbije - Radio televizija Pančevo\nMihajlovićeva sa GIZ i KfW: Nemačka važan politički i ekonomski partner Srbije\n15. oktobra 2020. 15. oktobra 2020. 0129\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, sastala se danas s ambasadorom Nemačke u Srbiji Tomasom Šibom, novopostavljenim direktorom Nemačke razvojne banke (KfW) u Srbiji Ridigerom Hartmanom i direktorkom Nemačke organizacije za međunarodnu saradnju (GIZ) za Srbiju Danijelom Funke.\nPotpredsednica Vlade i ministarka građevinarstva, saobraćaja i infrastrukture je istakla da bez stalne podrške GIZ-a i KfW banke ne bismo uspeli da postignemo sve što smo uradili u ovoj posebno izazovnoj godini. Ona je podsetila i da je Srbija u spoljnotrgovinskoj razmeni okrenuta ka Evropskoj uniji, te da je od 63 odsto te razmene najveći deo upravo sa Nemačkom.\n„Mnogo toga smo uradili u prethodnom periodu zajedno, od projekata zaštite životne sredine, uređenja otpadnih voda i kanalizacionih sistema u lokalnim samoupravama, do inkluzije Roma i Romkinja u naše društvo. Hvala nemačkoj vladi, koja je naš važan politički i ekonomski partner, na takvoj podršci. Srbija je okrenuta razvoju i podrška koju imamo od Nemačke, koja je od 2000. godine kroz razne programe razvojne pomoći uložila 2,1 milijardu evra u našu zemlju, za nas je izuzetno značajna“, rekla je ona. „To je važno za našu budućnost i naš put ka EU i standarde koje želimo da uvedemo. Hvala vam na podršci i svemu što zajedno radimo i dogovaramo u ovoj teškoj godini za sve“, dodala je Mihajlovićeva.\nAmbasador Tomas Šib rekao je da je današnji sastanak bio jako dobar, te da nemačko-srpska razvojna saradnja traje dugo, od 2000. godine.\n„Ključne oblasti na kojima radimo su zaštita životne sredina, održivi razvoj i zapošljavanje, kao i dobra uprava. Imamo kvalitetnu saradnju s Vladom Srbije i Ministarstvom kao ključnim partnerom, imajući u vidu posvećenost unapređenju položaja romske zajednice kroz projekte koje zajednički implementiramo. Hvala vam na sjajnoj saradnji, verujem da ćemo tako nastaviti i sa novom vladom“, rekao je Šib.


On je naglasio da su to samo neki od podataka koji ilustruju koliko je sistem zaštite prava žrtava važan, te da zaštita žrtava krivičnih dela nije samo definisana Akcionim planom za Poglavlje 23, već da je to pre svega obaveza države.\n„Obaveza je države da obezbedi sveobuhvatan sistem podrške svakoj žrtvi, koji odgovara njenim potrebama i koji joj pomaže da prevaziđe ili umanji traumu viktimizacije“, ukazao je Ilić i dodao da benefite takvog pristupa mogu da osete ne samo neposredni korisnici ovog sistema, već i društvo u celini.\nKako je naglasio, zato je Ministarstvo pravde izradu Strategije za ostvarivanje prava žrtava i svedoka krivičnih dela za period 2019 – 2025. godine postavilo kao jedan od svojih prioriteta, kao i da veliku podršku tom procesu pruža Misija OEBS-a i Delegacija EU u Srbiji kroz projekat „Podrška žrtvama i svedocima krivičnih dela u Srbiji“.\n„Sve aktivnosti u Akcionom planu su usmerene ka ovim ciljevima i organizovane su na jedan postepen i realističan način koji garantuje dobru pripremu za početak rada službi i stvara mogućnost da one budu potpuno funkcionalne od prvog dana njihovog rada“, istakao je Ilić i dodao da, kako bi se osigurala puna implementacija Strategije i Akcionog plana, Vlada Srbije će formirati Koordinaciono telo za podršku žrtvama i svedocima krivičnih dela koje će se sastajati kvartalno.\n„Misija OEBS-a sa zadovoljstvom sprovodi svoju savetodavnu ulogu kako bi pomogla zemlji domaćinu u jačanju delotvornih mehanizama za zaštitu žrtava kriminala. Kako bi se smanjio rizik ponovljene i sekundarne viktimizacije, kao i strah žrtava od odmazde i zastrašivanja, nacrt akcionog plana ukazuje na konkretne aktivnosti koje relevantni akteri treba da preduzmu“, istakao je Oricio.


Informacione tehnologije u radu Agencije\nAutorski tekst Vladimira Pavlovića, rukovodioca Centra za opšte poslove za peti godišnji Bilten Agencije\nDvadeset prvi vek je doneo bitne promene u mnogim oblastima poslovanja. Možemo reći da je ovo doba podataka, novih znanja i razvoja informacionih tehnologija. Nemoguće je zamisliti organizaciju u kojoj se ne koriste različiti softveri namenjeni olakšavanju poslovnih procesa i povećanju efikasnosti.\nAgencija je u prethodnih pet godina intenzivno radila na razvoju i primeni informacionih tehnologija u svakodnevnom radu. Prateći strateške ciljeve Vlade Srbije usmerene ka digitalizaciji državne uprave i unapređenju kvaliteta usluga, implementirani su programi koji pojednostavljuju rad zaposlenih i obveznika.\nPortal elektronskih prijava (PEP)\nPortal predstavlja aplikaciju za podnošenje prijava obveznika u putničkom i teretnom saobraćaju elektronskim putem i izdavanje faktura na osnovu podnetih prijava. Osmišljen je kako bi se olakšalo svakodnevno poslovanje obveznika, uštedelo vreme i smanjili troškovi poput materijala za štampu i slanja prijava poštom.\nPrednost portala je to što je u potpunosti prilagođen korisnicima. Rad u aplikaciji ne zahteva informatičko iskustvo, imajući u vidu da obveznici prijavu podnose prateći nekoliko jednostavnih koraka. Napravljena je jasna podela putničkog i teretnog saobraćaja te obveznik iz sveobuhvatne baze plovila, lokacija, vrste tereta unosi podatke u prijavu. Elektronski podneta prijava u realnom vremenu stiže službama Agencije na trenutnu obradu. Tim Agencije pruža stalnu podršku korisnicima u slučaju bilo kakvih pitanja o radu aplikacije.\nSvake godine se povećava broj obveznika koji putem Portala podnose prijave – u 2020. godini 82 odsto prijava u Agenciju stiglo je elektronskim putem.\nDMS je računarski sistem za upravljanje dokumentima i poslovnim procesima koji funkcioniše kao centralizovana arhiva. Agencija je sa primenom DMS-a započela 2017. godine.\nSistem omogućava evidentiranje, klasifikaciju i praćenje dokumenata i poslovnih procesa. Dokumentacija se u sistem unosi putem različitih medija – skenera, elektronske pošte, fajlova itd. Pogodnosti sistema ogledaju se u brzom pronalaženju potrebnog dokumenta uz korišćenje niza filtera za pretragu (delovodni broj, naziv…), sigurnosti kroz definisanje prava pristupa i povećanoj administrativnoj efikasnosti, a prilagođen je i radu od kuće.\nSoftver Track & Trace nastao je kao rezultat Interreg projekta DAPhNE, na kojem je Agencija učestvovala kao IPA partner. Softver je bitan deo ukupnog Port Community Systema, čiji je cilj digitalizacija lučkih procesa i komunikacija između broda, lučkog operatera, korisnika i nadležnih organa. Putem platforme se može pratiti kretanje brodova u lukama kako u realnom vremenu, tako i kroz pregled arhiviranih zapisa, pa je samim tim program značajan i sa bezbednosnog aspekta. Track & Trace zasnovan je na korišćenju AIS tehnologije koja je osnov svih modernih informacionih sistema koji se koriste u navigaciji.\nIntegrisani lučki informacioni sistem – ILIS\nAgencija je kroz rad na još jednom Interreg projektu – Danube SKILLS razvila softversko rešenje ILIS – Integrisani lučki informacioni sistem. Sistem prikuplja i obrađuje podatke o operativnom radu u lukama, kao što su ostvareni obimi pretovara roba, broj ukrcanih i iskrcanih putnika, lokacije za pretovar itd. Osim što je svojevrsni lučki dnevnik, ILIS ima i funkciju info-portala, na kojem su prikazane luke, putnička pristaništa uz detaljne podatke o operaterima, kapacitetima za pretovar, infrastrukturi i suprastrukturi.\nAgencija je počela da primenjuje RPA tehnologiju u 2020. godini. RPA funkcioniše tako što softverski roboti automatizuju manuelne procese u radu koji se ponavljaju. Roboti kopiraju interakciju čoveka sa korisničkim softverima i preuzimaju rutinske zadatke koji se sastoje od utvrđenih koraka i ubrzavaju njihovo rešavanje. Korišćenjem ove napredne tehnologije pospešuju se produktivnost rada, kreativnost i ekspeditivnost.\nUloga robota u Agenciji je obrada elektronskih prijava, izrada rešenja za naplatu naknada i njihovo slanje elektronskom poštom obveznicima. Softver je omogućio zaposlenima da fokus svog delovanja preusmere sa šablonskih radnji na kontrolu rada robota kao i na složene zadatke analitike i strateško planiranje. Očekuje se da će u narednom periodu primena RPA unaprediti sistematizaciju podataka o prometu tereta i obimu putničkog saobraćaja.\nPotencijali informacionih sistema koje je Agencija uvrstila u poslovanje u potpunosti su iskorišćeni tokom trajanja vanrednog stanja uvedenog zbog pandemije bolesti kovid 19, kada su zaposleni mogli da radom od kuće podjednako efikasno realizuju poslovne procese.


Todosijević uručio medicinsku opremu Domu zdravlja Zvečan i Kliničko-bolničkom centru u Kosovskoj Mitrovici - Radio Kosovska Mitrovica\nTodosijević uručio medicinsku opremu Domu zdravlja Zvečan i Kliničko-bolničkom centru u Kosovskoj Mitrovici\n2. March 2022, 09:29 -> 09:33\nPredsednik Privremenog organa opštine Zvečan Ivan Todosijević uručio je Domu zdravlja Zvečan i Kliničko-bolničkom centru Kosovska Mitrovica donaciju u vidu medicinske opreme.\n“Nabavka ove medicinske opreme u potpunosti će unaprediti efikasnost i dostupnost svih vidova zdravstvene zaštite za pacijente bolnica. Rad u ustanovama je izuzetno težak, jer trenutno je velika pandemija Kovida 19, pa će ova vredna donacija umnogome doprineti poboljšanju uslova za lečenje pacijenata. Zahvaljujući ovoj donaciji imaćemo mnogo efikasniju i bezbedniju zdravstvenu uslugu” naveli su iz zdravstvenih ustanova.\nIz Privremenog organa opštine Zvečan navode da je zdravstvena zaštita pitanje koje se tiče svih građana opštine i ističu da će se potruditi da kontinuirano ulažu i unapređuju zdravstveni sistem.\n“Privremeni organ opštine Zvečan uz podršku Kancelarija za Kosovo i Metohiju, čini sve da pomogne lekarima, medicinskim sestrama i ostalom osoblju, upravo zbog toga što su naši lekari i medicinske sestre pravi heroji i na prvoj liniji odbrane života u borbi protiv korone” zaključuje se u saopštenju.


Do kraja godine izvoz u Rusiju preko milijardu dolara - PKS-RPK Novi Sad\nIzvoz na rusko tržište u prvoj polovini godine iznosio je oko 470 miliona dolara saopštila je Privredna komora Srbije, navodeći da se do kraja godine očekuje izvoz od preko milijardu dolara.\nSrbija je na rusko tržište u prvih šest meseci ove godine, prema rečima direktora predstavništva PKS u Rusiji Dejana Delića, najviše izvezla svežih jabuka, jagoda, trešanja, višanja, hula hop čarapa, hartija i kartona, lekova…\nKako kaže, izvoz prehrambenih proizvoda iz Srbije beleži rast u segmentu plasmana voća od 11 odsto, mlečnih proizvoda 6,5 odsto, povrća 10,5 odsto, mesa i prerađevina za čak 186 odsto i pića 36 odsto.\nMinimalac od 1. januara 130 dinara\nMinistar za rad, zapošljavanje, boračka i socijalna pitanja Aleksandar Vulin izjavio je da aktuelna republička Vlada socijalni dijalog smatra…\nU fokusu investicije za privlačenje visokotehnoloških firmi\nStrateška odluka vlade je da u narednom periodu, osim podsticanja investicija koje zapošljavaju veliki broj ljudi u radnointenzivnim industrijama,…\nDo kraja godine sedam zakona za bolje poslovanje\nNovi Zakon o ulaganjima će biti na skupštinskoj raspravi naredne sedmice, a Ministarstvo privrede će do kraja godine doneti…\nKako da nam proizvodnja stigne do 1992. godine?\nSrbija treba u okviru poglavlja 20 u procesu pridruživanja Evropskoj uniji da formuliše politiku industrijskog razvoja.\nU tome će joj…\nRealni rast BDP-a 1,8 odsto\nBruto domaći proizvod Srbije realno je porastao u drugom kvartalu 2016. Godine 1,8 odsto u odnosu na isti period…\nI đubretari teraju u stečaj\nPrivreda i dalje komunalne usluge plaća u proseku dva i po puta skuplje u odnosu na građane. Opštine najavljuju…\nPravo vreme za saradnju i napredak\nPotpredsednik Pokrajinske vlade Đorđe Milićević održao je radni sastanak u vezi sa organizacijom nove sajamske manifestacije koja je usmerena…


Vučić: Srbija u Vašingtonu nije prihvatila međusobno priznanje\nPredsednik Srbije Aleksandar Vučić kaže da na sastanku u Vašingtonu Srbija nije prihvatila međusobno priznanje Srbije i Kosova.\n"Ali ono što je napravljeno tamo je da su oni, u stvari, želeli da mi kažemo da je za nas u redu da Izrael prizna nezavisnost Kosova. Mi u tome nismo želeli da učestvujemo", rekao je Vučić u intervjuu za sarajevski Dnevni avaz.\nOn je dodao da je Izrael suverena država i da ima pravo da radi šta želi, a da je Srbija "poslala poruku Izraelu koja je vrlo jasna".\nUpitan da li se u Vašingtonu razgovaralo o Bosni i Hercegovini, predsednik Srbije je rekao da se govorilo sveukupno o regionu, ali, pre svega, o odnosima Beograda i Prištine.\n"Ako me pitate da li se govorilo o specifično nečemu u BiH - ne, nije, niti je to bilo čija namera. A ne mislim da je to i bilo kakvo očekivanje (srpskog člana Predsedništva BiH Milorada) Dodika. Srbija poštuje integritet BiH, kao što poštujemo integritet Republike Srpske unutar BiH. Mi s tim nemamo nikakav problem", rekao je Vučić.


"Čavoglave" u Podgorici, blokade saobraćajnica u više gradova - Leutar.net\nOrganizator okupljanja je formalno Patriotsko-komitski savez Crne Gore, ispred Vlade Crne Gore više stotina građana, među njima funkcioneri SDP i LP. Osim protesta ispred Vlade, protestuje se u Nikšiću, na Cetinju, u Budvi, Tivtu…\nProtest koji je organizovao Patriotsko-komitski savez (PKSCG) počeo je u 11 časova, a oko 12 se dio razišao.\nPolicija je okupljene obavijestila da je predlog Zakona povučen i da se raziđu, a jedan od okupjenih je preko megafona saopštio „da neće dozvoliti izdaju i da će, ako ih prevare, ući unutra“.\nNa snimku sa protesta kod Vlade može se čuti i kako okupljeni pjevaju pjesmu „Bojna Čavoglave“ kontroverznog hrvatskog muzičara Marka Perkovića Tompsona, koji tu numeru na koncertima počinje ustaškim pozdravom „Za dom spremni“.\nVrijeđali su policajce, vikali im „banda izdajnička“ i „izdaja“, gađali ih jajima, petardama…\nOkupljeni vrijeđaju predsjednika Skupštine Aleksu Bečića, potpredsjednika Vlade Dritana Abazovića, ministarku prosvjete, nauke, kulture i sporta Vesnu Bratić, funkcionere Demokratskog fronta Andriju Mandića i Milana Kneževića…\nPripadnici Patriotsko-komitskog saveza u Budvi su višesatno blokirali saobraćaj kod kružnog toka na ulazu u grad.\nMjerama donijetim u cilju suzbijanja koronavirusa zabranjeno je okupljanje stanovništva u zatvorenim i na otvorenim javnim mjestima.\nBlokiran saobraćaj na Jadranskoj magistrali u Tivtu\nGrupa građana Tivta i Kotora danas je oko 12 časova svojim automobilima bokirala raskrsnicu – kružni tok Tivat-Kotor-Budva-Krtole u blizini piste aerodroma Tivat, te tim prekinula redovno odvijanje saobraćaja na toj dionici Jadranske magistrale.\nPrema riječima načelnika Odjeljenja bezbjednosti Tivat Dragana Kontića riječ je o nenajavljenom javnom okupljanju. Službenici policije su na terenu i vrše evidenciju prekršilaca aktuelnih epidemioloških mjera te dokumentovanje eventualnih kršenja drugih važećih zakona. Policija je upozorila učesnike protesta da na ovaj način krše važeće epidemiolške mjere ali i odredbe Zakona o javnom redu i miru i Zakona o bezbjednosti saobraćaja.\nZbog nenajavljene blokade na Jadranskoj magistrali su se stvorile velike kolone automobila iz svih pravaca koji se ukrštaju na kružnom toku kod aerodroma. Policija iz Tivta i Kotora je vozače upućivala na alternativne saobraćajnice prkeo Trojice, odnosno preko Kavča, ali je uskoro i na ovom drugom putu došlo do zastoja zbog toga što se kolone automobila na uskom kolovozu nisu mogle mimoići sa teškim kamionima angažovanim na nekoliko gradilišta na području Kavča.\nNenajavljena blokada jedne od najprometnijih raskrsnica u državi izazvala je ogromne probleme brojnim građanima Tivta, Kotora i Krtola a koji su zbog toga kasnili na posao ili djecu nisu mogli dovesti iz škole, zbog čega oni nisu krili ogorčenje potezom protestanata koji su se odlučili na ovakav radikalan potez, tim prije što je sporna Odluka o kriterijumima za utvrđivanje uslova za sticanje crnogorskog državljanstva prijemom, juče povuoena sa dnevnog reda sjednice Vlade prije nego što je ona i započela.\nSaobraćaj na Jadranskoj magistrali nakon 17.30 sati i dalje blokira tridesetak ljudi sa desetak vozila.\nGrađani koji su već satima blokirani u kolonama u blizini raskrsnice javljaju da protestanti navodno piju alkoholna pića i da je među njima i osoba koja se inače, u Tivtu predstavlja kao svešteno lice Crnogorske pravoslavne crkve.\nNervoza među građanima koji su skoro šest sati blokirani u obavljanju svojih redovnih poslova i aktivnosti raste i oni apeluju na policiju da pod hitno ukloni protestante sa raskrsnice i uspostavi normalno odvijanje saobraćaja.\nPolicija je pokušavala u razgovoru sa demonstrantima da ih ubijedi da se uklone i zbog svega toga nastao je pravi kolaps u saobraćaju, gdje se kolone stvaraju od naselja Župa prema aerodromu, zato što policija naizmjenično pušta kolone vozila na alternativni putni pravac preko Kavča.\nGrađani revoltirani indolentnošću nadležnih državnih organa da uklone nenajavljenu blokadu najprometnije saobraćajnice u državi, „uzvratili“ su na način da su oni svojim vozilom, blokirali prolaz prema Krtolima vozilu Vojske Crne Gore, a koje je prethodno propušteno kroz „patriotsku“ blokadu na kružnom toku na Jadranskoj magistrali. Riječ je o vojnom terenskom vozilu kojim se uobičajeno prebacuje personal vojne radarske stanice na brdu Obosnik na Luštici.\nRadnik državne firme Crnogorski elektrodistributivni sistem (CEDIS) požalio se „Vijestima“ da zbog današnje blokade kružne raskrsnice u Tivtu nije mogao da danas obavi svoj posao.\n„Imao sam nalog da priključim potrošača na mrežu, ali zbog blokade nisam mogao to da uradim, odnosno da prođem kružnbu raskrnicu“, naveo je Petar Odža.


Novi Sad sve bliži izgradnji centralnog prečistača otpadnih voda - Naša Mesta\nNaslovna Ekologija Novi Sad sve bliži izgradnji centralnog prečistača otpadnih voda\n– Imamo sjajne vesti iz Vlade Republike Srbije, a to je da smo ušli u međudržavni sporazum sa ino-finansijerima za izgradnju fabrike za preradu otpadnih voda, ali i 90 km vodovodne i kanalizacione mreže u Novom Sadu. Zahvalјujući predsedniku države i Vladi, prvi put pričamo o realizaciji tog velikog i važnog projekta, a ne samo o tome kako nam je centralni prečistač otpadnih voda potreban. U te svrhe planirano je da za Novi Sad bude obezbeđeno 140 miliona evra. Sve pohvale JKP “Vodovod i kanalizacija“ koji su bili dobro pripremlјeni sa projektima, a naš tim, u saradnji sa relevantnim ministarstvima, vodiće računa o tome da tehnologija i standardi prilikom izgradnje postrojenja budu na najvišem nivou i da konačno čuvamo naš Dunav – naglasio je gradonačelnik Miloš Vučević prilikom posete Ministarke za zaštitu životne sredine Irene Vujović i obilaska nove crpne stanice u Novom Sadu.\n– Nekoliko godina je trajala urbanistička rasprava gde će biti lokacija prečistača i određeno je da to bude u Petrovaradinu na lokaciji posle fabrike “Pobeda“. Grad ove godine kreće u pribavlјanje kompletnog zemlјišta, odnosno u otkup parcela koje još nisu naše. Sa ministarstvom za zaštitu životne sredine radićemo i projekat zalivnih sistema u dva parka Futoškom i Limanskom, ali i na delu Bulevara Evropa, od raskrnice sa Futoškim putem do kružne raskrsnice na Limanu. Ministarstvo učestvuje u tom poslu sa 90 miliona dinara, a Grad sa oko 30 miliona – izjavio je Vučević.\n– U Novom Sadu je u prethodnih nekoliko godina uočen problem sušenja stabala, i zato smo, u saradnji sa rukovodstvom Grada, odlučili da reagujemo tako što ćemo sufinansirati projekte za uvođenje savremenih zalivnih sistema. Cilј kojem težimo i kojem smo posvećeni u ministarstvu koje vodim, jeste bolјi kvalitet života građana kroz stvaranje uslova za zdraviju životnu sredinu. Zato ćemo nastaviti da podržavamo projekte koji nas približavaju evropskim standardima. Još jedan značajan poduhvat u Novom Sadu, na kojem radimo, jeste izrada projektne dokumentacije za regionalni centar za upravlјanje otpadom, koji će obuhvatiti sedam opština – izjavila je resorna ministarka. Prema njenim rečima, Grad Novi Sad je ministarstvu prijavio i veći broj lokacija na kojima je potrebno uklanjanje divlјih deponija. Na sastanku je dogovoreno da se, po obavlјenom poslu pojača kontrola, kako jednom uklonjene deponije ne bi ponovo nastajale.\nPrethodni tekstCilj promena u energetskom sektoru zelena Srbija do 2050. godine\nSledeći tekstGrad Prokuplje reorganizuje i prodaje deo Komunalnog preduzeća